Source: http://eur-lex.europa.eu/LexUriServ/LexUriServ.do?uri=CELEX:52006XC0304(02):RO:NOT
Timestamp: 2014-03-09 18:31:38+00:00

Document:
EUR-Lex - 52006XC0304(02) - RO
JO C 54, 4.3.2006, p. 13-44 (ES, CS, DA, DE, ET, EL, EN, FR, IT, LV, LT, HU, NL, PL, PT, SK, SL, FI, SV)
ediţie specială în limba bulgară: capitol 08 volum 04 p. 231 - 263
editie speciala in limba româna: capitol 08 volum 04 p. 231 - 263
Ediţie specială în limba croată capitol 08 volum 003 p. 139 - 170
a documentului: 04/03/2006; data publicării
14.30.00.00 Politica regională şi coordonarea instrumentelor structurale / Controlul şi coordonarea ajutoarelor regionale de stat
Ajutoare de stat, Politică regională, Concurenţă
52004XC1001(01) Selectează toate actele care menționează acest document
1. În temeiul articolului 87 alineatul (3) literele (a) și (c) din tratat, ajutoarele destinate să favorizeze dezvoltarea economică a unor zone defavorizate din Uniunea Europeană pot fi considerate, de către Comisie, compatibile cu piața comună. Acest tip de ajutoare de stat este cunoscut sub denumirea de ajutoare de stat regionale. Ajutoarele de stat regionale constau în ajutoare pentru investiții acordate întreprinderilor mari sau, în anumite circumstanțe limitate, în ajutoare pentru funcționare destinate, în ambele cazuri, anumitor regiuni în vederea reducerii disparităților regionale. De asemenea, se consideră ajutoare regionale și ajutoarele pentru investiții destinate întreprinderilor mici și mijlocii situate în regiuni defavorizate, de un nivel superior celui autorizat în alte regiuni.
2. Pentru că are în vedere depășirea handicapurilor regiunilor defavorizate, ajutoarele de stat regionale promovează coeziunea economică, socială și teritorială a statelor membre și a Uniunii Europene în ansamblul său. Această caracteristică geografică deosebește ajutoarele regionale de alte forme de ajutoare orizontale, cum ar fi ajutoarele pentru cercetare, dezvoltare și inovare, ocuparea forței de muncă, formare sau protecție a mediului, care urmăresc alte obiective de interes comun în conformitate cu articolul 87 alineatul (3) din tratat, chiar dacă uneori nivelurile acestora sunt mai mari în zonele defavorizate datorită dificultăților specifice cu care se confruntă [1].
3. Ajutoarele de stat regionale pentru investiții sunt destinate susținerii dezvoltării celor mai defavorizate regiuni prin sprijinirea investițiilor și a creării de noi locuri de muncă. Acestea favorizează extinderea și diversificarea activităților economice ale întreprinderilor situate în regiunile cele mai puțin favorizate, în special prin încurajarea întreprinderilor să înființeze noi sedii secundare în aceste regiuni.
4. Criteriile aplicate de către Comisie la analizarea compatibilității ajutoarelor de stat regionale cu piața comună în temeiul articolului 87 alineatul (3) literele (a) și (c) din Tratatul CE se regăsesc în Liniile directoare din 1998 privind ajutoarele de stat regionale [2] pentru perioada 2000-2006 [3]. Normele specifice care reglementează ajutoarele pentru proiecte mari de investiții sunt cuprinse în Cadrul multisectorial din 2002 [4]. Cu toate acestea, progresele importante înregistrate după 1998 în plan politic și economic, inclusiv extinderea Uniunii Europene la 1 mai 2004, aderarea Bulgariei și României prevăzută pentru 1 ianuarie 2007, precum și procesul accelerat de integrare determinat de introducerea monedei unice, au făcut necesară o revizuire generală a tuturor acestor dispoziții în vederea elaborării unor noi linii directoare valabile pentru perioada 2007-2013.
5. Ajutoarele regionale sunt eficiente numai în cazul în care sunt utilizate cu moderație și în mod proporțional și în cazul în care sunt concentrate pe cele mai defavorizate regiuni ale Uniunii Europene. Plafoanele admise ale ajutorului trebuie să reflecte gravitatea relativă a problemelor care afectează dezvoltarea regiunilor în cauză. De asemenea, avantajele ajutoarelor din punct de vedere al dezvoltării unei regiuni mai puțin favorizate trebuie să fie mai importante decât denaturarea concurenței cauzată de ajutoare [5]. Importanța atribuită avantajelor aduse de ajutoare poate varia în funcție de derogarea aplicată, astfel încât să se poată accepta o denaturare mai mare a concurenței în cazul regiunilor celor mai defavorizate menționate la articolul 87 alineatul (3) litera (a) decât în cazul celor menționate la articolul 87 alineatul (3) litera (c) [6].
6. În anumite situații, foarte rare și bine definite, handicapurile structurale ale unei regiuni pot să fie atât de grave, încât ajutoarele regionale pentru investiții, împreună cu un sistem complex de ajutoare orizontale, pot să fie insuficiente pentru declanșarea procesului de dezvoltare regională. Numai în astfel de cazuri ajutoarele regionale pentru investiții pot fi completate cu ajutoare regionale pentru funcționare.
7. Un număr tot mai mare de elemente indică faptul că există bariere considerabile în calea înființării de noi întreprinderi în Comunitate, în special în regiunile defavorizate. În consecință, Comisia a decis introducerea în prezentele linii directoare a unui nou instrument de ajutor pentru a încuraja înființarea de întreprinderi mici în regiunile defavorizate cu plafoane ale ajutorului diferențiate în funcție de regiunile în cauză.
8. Comisia va aplica prezentele linii directoare ajutoarelor regionale acordate în toate sectoarele de activitate, excepție făcând sectorul pescuitului și industria cărbunelui [7], care sunt reglementate de norme speciale stabilite prin instrumente juridice specifice.
În ceea ce privește sectorul agricol, prezentele linii directoare nu se aplică producției de produse agricole menționate de anexa I la tratat. Ele se aplică totuși transformării și comercializării acestor produse, dar numai în măsura stabilită de liniile directoarecomunitare privind ajutoarele de stat în sectorul agricol [8], sau în oricare dintre liniile directoare de înlocuire.
În afară de aceasta, alte sectoare sunt reglementate de norme specifice care țin seama de situația specială a sectoarelor în cauză și care pot deroga, în totalitate sau în parte, de la prezentele linii directoare [9].
În ceea ce privește industria siderurgică, Comisia consideră, în conformitate cu practica sa bine stabilită, că ajutoarele regionale acordate industriei siderurgice, astfel cum este definită în anexa I, nu sunt compatibile cu piața comună. De asemenea, sunt incompatibile ajutoarele individuale de valoare mare acordate în acest sector întreprinderilor mici și mijlocii în sensul articolului 6 din Regulamentul (CE) nr. 70/2001 [10], sau oricărui regulament ulterior, care nu sunt exceptate prin acest regulament.
În afară de aceasta, având în vedere caracteristicile sale specifice, nu se pot acorda ajutoare regionale pentru investiții în sectorul fibrelor sintetice definit în anexa II.
9. Ajutoarele pot fi acordate doar întreprinderilor aflate în dificultate în sensul Liniilor directoare privind ajutorul de stat pentru salvarea și restructurarea întreprinderilor în dificultate [11] în conformitate cu aceste linii directoare [12].
10. Ca regulă generală, ajutoarele regionale trebuie acordate în temeiul unei scheme de ajutoare multisectoriale ca parte integrantă a unei strategii de dezvoltare regională cu obiective clar stabilite. De asemenea, o asemenea schemă poate să permită autorităților competente să stabilească o ordine de prioritate a proiectelor de investiții în funcție de interesul pe care acestea îl prezintă pentru regiunea în cauză. Atunci când, în mod excepțional, prevede acordarea unui ajutor individual ad-hoc unei singure societăți sau a unor ajutoare limitate la un singur domeniu de activitate, statului membru îi revine sarcina de a dovedi că proiectul contribuie la o strategie de dezvoltare regională coerentă și că, ținând seama de natura și mărimea proiectului, nu vor rezulta denaturări inacceptabile ale concurenței. În cazul în care ajutorul acordat în temeiul unei scheme pare să fie concentrat, în mod nejustificat, asupra unui anumit sector de activitate, Comisia poate revizui schema în temeiul articolului 17 din Regulamentul (CE) nr. 659/1999 din 22 martie 1999 de stabilire a normelor de aplicare a articolului 93 din Tratatul CE [13] și poate propune, în temeiul articolului 18 litera (c) din acest regulament, eliminarea acestei scheme.
11. Statele membre nu au obligația să notifice schemele de ajutoare de stat regionale care îndeplinesc toate condițiile prevăzute de regulamentele de exceptare pe categorii adoptate de Comisie în temeiul articolului 1 din Regulamentul (CE) nr. 994/98 al Consiliului din 7 mai 1998 de aplicare a articolelor 92 și 93 din Tratatul de instituire a Comunității Europene anumitor categorii de ajutoare de stat orizontale [14].
3. Delimitarea regiunilor
3.1. Acoperirea demografică care poate beneficia de ajutoarele regionale pentru perioada 2007-2013
12. Potrivit principiului caracterului excepțional a ajutoarelor regionale, Comisia consideră că acoperirea demografică totală a regiunilor asistate din Comunitate trebuie să fie mult mai mică decât cea a regiunilor neasistate.
13. Având în vedere concluziile diverselor Consilii Europene care cereau reducerea nivelului global al ajutoarelor de stat și ținând seama de preocupările larg răspândite cu privire la denaturările provocate de ajutoarele pentru investiții acordate întreprinderilor mari, Comisia consideră că acoperirea demografică totală a liniilor directoare privind ajutoarele regionale pentru perioada 2007-2013 trebuie limitată la cea necesară pentru a permite acoperirea celor mai defavorizate regiuni, precum și a unui număr limitat de regiuni care sunt defavorizate în raport cu media națională din statul membru în cauză. În consecință, Comisia a decis stabilirea limitei pentru acoperirea demografică globală la 42 % din populația Comunității cu 25 de state membre în prezent, similar limitei stabilite pentru Comunitatea cu 15 state membre din 1998. Această limită va asigura un nivel corespunzător de concentrare a ajutoarelor regionale în UE-25, permițând, totodată, un grad suficient de flexibilitate pentru aderarea Bulgariei și României, al căror întreg teritoriu va putea beneficia de ajutoare regionale [15].
14. Cu toate acestea, pentru a asigura un grad suficient de continuitate pentru actualele state membre, Comisia a decis, de asemenea, aplicarea dispozitiv de siguranță suplimentar pentru ca nici unul din statele membre să nu piardă mai mult de 50 % din acoperirea demografică din perioada 2000-2006 [16].
3.2. Derogarea prevăzută la articolul 87 alineatul (3) litera (a)
15. Potrivit articolului 87 alineatul (3) litera (a) din tratat pot fi considerate compatibile cu piața comună ajutoarele destinate să favorizeze dezvoltarea economică e regiunilor în care nivelul de trai este anormal de scăzut sau în care există un grad de ocupare a forței de muncă extrem de scăzut. Astfel cum subliniază Curtea de Justiție a Comunităților Europene, "utilizarea termenilor "anormal" și "extrem de scăzut" în derogarea prevăzută la articolul 87 alineatul (3) litera (a) indică faptul că aceasta se referă numai regiunile cu o situație economică extrem de nefavorabilă în raport cu Comunitatea în ansamblul său" [17].
16. În consecință, Comisia consideră că sunt îndeplinite condițiile cerute în cazul în care regiunea, care corespunde unei unități geografice de nivel NUTS [18] II, are produsul intern brut (PIB) pe cap de locuitor, determinat în funcție standardul de putere de cumpărare (SPC), mai mic de 75 % din media comunitară [19]. PIB pe cap de locuitor [20] pentru fiecare regiune și media comunitară care urmează să fie utilizate în analiză sunt calculate de Biroul Statistic al Comunităților Europene. Pentru asigurarea nivelului maxim posibil de coerență între desemnarea regiunilor eligibile pentru derogarea prevăzută la articolul 87 alineatul (3) litera (a) în temeiul liniilor directoare privind ajutoarele regionale și a regiunilor eligibile pentru obiectivul Convergență în temeiul regulamentului privind fondurile structurale, Comisia a utilizat, pentru stabilirea regiunilor care intră sub incidența articolului 87 alineatul (3) litera (a), aceleași valori ale PIB pe cap de locuitor ca și în cazul regiunilor de convergență în temeiul regulamentului privind fondurile structurale [21].
17. Ținând seama de handicapurile speciale cu care se confruntă, ca urmare a poziției lor îndepărtate și a constrângerilor specifice în ceea ce privește integrarea pe piața internă, Comisia consideră că ajutoarele regionale pentru regiunile ultraperiferice menționate la articolul 299 alineatul (2) din tratat [22] intră, de asemenea, sub incidența derogării prevăzute la articolul 87 alineatul (3) litera (a), indiferent dacă regiunile în cauză au PIB pe cap de locuitor mai mic de 75 % din media comunitară.
3.3. Mecanismul de retragere treptată a ajutorului pentru regiunile cu "efect statistic"
18. În unele regiuni, PIB pe cap de locuitor este mai mare de 75 % din media comunitară doar datorită efectului statistic al extinderii. Acestea sunt regiuni de nivel NUTS II cu un PIB pe cap de locuitor mai mare de 75 % din media UE-25, dar mai mic de 75 % din media UE-15 [23] [24].
19. Pentru a se asigura că progresul realizat în trecut de aceste regiuni nu este compromis de o schimbare prea rapidă în ceea ce privește intensitatea și disponibilitatea ajutoarelor pentru funcționare, Comisia consideră că acestea ar trebui să poată beneficia în continuare, cu caracter tranzitoriu, de derogarea prevăzută la articolul 87 alineatul (3) litera (a) până la 31 decembrie 2010.
20. În 2010 Comisia va revizui poziția acestor regiuni pe baza unei medii pe trei ani a celor mai recente date cu privire la PIB, furnizate de Eurostat. În cazul în care PIB pe cap de locuitor relativ al unei regiuni a scăzut sub 75 % din media UE-25, aceste regiuni vor putea beneficia în continuare de derogarea prevăzută la articolul 87 alineatul (3) litera (a). Altfel, regiunile cu efect statistic vor putea primi ajutoare în temeiul derogării prevăzute la articolul 87 alineatul (3) litera (a) începând cu 1 ianuarie 2011.
3.4. Derogarea prevăzută la articolul 87 alineatul (3) litera (c)
21. Curtea de Justiție, în cauza 248/84 [25], s-a pronunțat asupra gamei de probleme vizate de prezenta derogare și a cadrului de referință pentru analiză, după cum urmează: "Pe de altă parte, derogarea prevăzută la [articolul 87 alineatul (3) litera (c)] are un domeniu de aplicare mai larg, întrucât permite dezvoltarea anumitor regiuni fără a fi limitată de condițiile economice prevăzute la [articolul 87 alineatul (3) litera (a)], cu condiția ca aceste ajutoare "să nu afecteze negativ condițiile comerciale într-o măsură contrară interesului comun". Această dispoziție permite Comisiei să autorizeze ajutoarele destinate promovării dezvoltării economice a regiunilor unui stat membru defavorizate în raport cu media națională."
22. Ajutoarele regionale care intră sub incidența derogării prevăzute la articolul 87 alineatul (3) litera (c) trebuie, cu toate acestea, să se înscrie într-o politică regională bine definită a statului membru și să respecte principiul concentrării geografice. Având în vedere că sunt destinate regiunilor mai puțin defavorizate decât cele prevăzute la articolul 87 alineatul (3) litera (a), atât aria geografică a derogării, cât și intensitatea permisă a ajutorului trebuie limitate strict. Astfel, numai o mică parte a teritoriului național al unui stat membru poate beneficia, în mod normal, de ajutoarele în cauză.
23. Pentru a acorda autorităților naționale suficientă libertate în alegerea regiunilor eligibile fără a compromite eficiența mecanismelor de control exercitat de Comisie asupra acestui tip de ajutoare și tratamentul egal al tuturor statelor membre, selectarea regiunilor care pot beneficia de derogarea în cauză trebuie să se realizeze în două etape: în primul rând, determinarea de către Comisie a acoperirii demografice maxime pentru fiecare stat membru pentru acest tip de ajutoare [26] și, în al doilea rând, selectarea regiunilor eligibile.
3.4.1. Determinarea acoperirii demografice naționale eligibile
24. Ca primă etapă, determinarea acoperirii demografice naționale eligibile pentru acordarea ajutoarelor în temeiul derogării prevăzute la articolul 87 alineatul (3) litera (c) trebuie realizată printr-o metodă obiectivă, echitabilă și transparentă. De asemenea, rezultatul final trebuie să rămână între limitele generale de acoperire ale ajutoarelor regionale stabilite de Comisie în conformitate cu secțiunea 3.1, luând în considerare și mecanismul de siguranță. În acest sens, Comisia stabilește plafonul de populație pentru fiecare stat membru pe baza următoarei metode.
25. În primul rând, statele membre primesc în mod automat o cotă care corespunde populației regiunilor care puteau beneficia de ajutoare în temeiul articolului 87 alineatul (3) litera (a) din tratat, dar care nu mai îndeplinesc condițiile de eligibilitate prevăzute la acest articol și care nu sunt reglementate de dispozițiile privind regiunile cu efect statistic prezentate de secțiunea 3.3. Este vorba de regiunile al căror PIB pe cap de locuitor este mai mic de 75 % UE-15 la data adoptării liniile directoare privind ajutoarele regionale din 1998, dar care, ca urmare a dezvoltării economice, nu mai îndeplinesc această condiție pentru UE-15. Deoarece aceste regiuni [27] au primit anterior ajutoare relativ ridicate, Comisia consideră necesar să permită statelor membre, în cazul în care doresc, o anumită flexibilitate pentru a continua sprijinirea acestor regiuni pe perioada de aplicare a prezentelor linii directoare, în temeiul derogării prevăzute la articolul 87 alineatul (3) litera (c) [28].
26. În al doilea rând, pentru a permite sprijinirea în continuare a regiunilor cu o densitate a populației scăzută, statele membre în cauză primesc, de asemenea, o cotă pe baza populației regiunilor cu densitate a populației scăzută [29].
27. După ce se deduce acoperirea demografică rezultată în urma aplicării criteriilor obiective stabilite de secțiunile 3.2 și 3.3, precum și părțile menționate la cele două puncte precedente din limita maximă de 42 % din populația UE-25 determinată la secțiunea 3.1, diferența poate fi distribuită între statele membre pe baza unei formule de distribuire care ia în calcul variația PIB pe cap de locuitor și a șomajului între regiuni, atât la nivel național cât și comunitar. Formula este prezentată pe larg în anexa IV [30].
28. În final, în conformitate cu secțiunea 3.1, se aplică un dispozitiv de siguranță pentru a garanta că nici un stat membru nu pierde mai mult de 50 % din acoperirea demografică în temeiul liniilor directoare din 1998.
29. Cotele rezultate sunt prezentate în anexa V, împreună cu lista regiunilor care pot beneficia de ajutoare în temeiul articolului 87 alineatul (3) litera (a), a regiunilor cu efect statistic și a regiunilor în curs de dezvoltare economică.
3.4.2. Selectarea regiunilor eligibile [31]
30. Criteriile de eligibilitate pentru selectarea regiunilor de către statele membre trebuie să fie suficient de flexibile pentru a ține seama de o mare diversitate de situații în care acordarea ajutoarelor de stat regionale poate fi justificată și, în același timp, trebuie să fie transparente și să ofere suficiente garanții că acordarea ajutoarelor regionale nu va denatura schimburile comerciale și concurența într-o măsură contrară interesului comun. În consecință, Comisia consideră că următoarele regiuni pot fi selectare de către statele membre în cauză în vederea acordării de ajutoare regionale pentru investiții în temeiul derogării prevăzute la articolul 87 alineatul (3) litera (c) [32]:
(a) "regiunile în curs de dezvoltare economică";
(b) regiunile cu o densitate scăzută a populației: aceste zone cuprind în principal regiunile geografice de nivel NUTS II cu o densitate a populației mai mică de 8 locuitori/km2, sau regiunile geografice de nivel NUTS III cu o densitate a populației mai mică de 12,5 locuitori/km2 [33]. Cu toate acestea, se permite o anumită flexibilitate în selectarea acestor zone, sub rezerva următoarelor limite:
- flexibilitatea în selectarea zonelor nu trebuie să presupună o creștere a acoperirii demografice;
- zonele de nivel NUTS III care beneficiază de flexibilitate trebuie să aibă o densitate a populației mai mică de 12,5 locuitori/km2;
- zonele trebuie să se învecineze cu regiuni de nivel NUTS III care respectă criteriul densității scăzute a populației;
(c) regiunile care formează zone contigue cu o populație de cel puțin 100000 de locuitori și care sunt situate în regiuni de nivel NUTS II sau NUTS III al căror PIB pe cap de locuitor este mai mic decât media UE-25 sau a căror rată a șomajului este mai mare de 115 % din media națională (ambele calculate pe baza unei medii pe ultimii trei ani cu privire la care există date Eurostat);
(d) regiunile de nivel NUTS III cu o populație mai mică de 100000 de locuitori cu PIB pe cap de locuitor mai mic decât media UE-25 sau rata șomajului mai mare de 115 % din media națională (ambele calculate pe baza unei medii pe ultimii trei ani cu privire la care există date Eurostat);
(e) insulele și alte zone caracterizate printr-o izolare geografică similară [34] cu PIB pe cap de locuitor mai mic decât media UE-25 sau cu o rată a șomajului mai mare de 115 % din media națională (ambele calculate pe baza unei medii pe ultimii trei ani cu privire la care există date Eurostat);
(f) insulele cu mai puțin de 5000 de locuitori și alte comunități cu mai puțin de 5000 de locuitori caracterizate printr-o izolare geografică similară;
(g) regiunile de nivel NUTS III sau părțile din aceste regiuni învecinate cu o regiune care poate beneficia de ajutoare în temeiul articolului 87 alineatul (3) litera (a), precum și regiunile de nivel NUTS III sau părțile din aceste regiuni care au o frontieră terestră sau maritimă de mai puțin de 30 km cu o țară care nu este membră a Spațiului Economic European sau AELS;
(h) de asemenea, în cazuri temeinic justificate, statele membre pot desemna alte regiuni care formează zone contigue cu o populație de cel puțin 50000 de locuitori care suferă o schimbare structurală majoră sau sunt într-un declin relativ grav comparativ cu alte regiuni comparabile. Statele membre care doresc să valorifice această posibilitate au sarcina de a demonstra că acordarea ajutoarelor regionale pentru investiții în regiunea în cauză este justificată, folosind indicatori economici consacrați și comparații față de situația existentă la nivel comunitar.
31. De asemenea, pentru a acorda statelor membre o flexibilitate sporită pentru identificarea unor disparități regionale pe arii foarte restrânse, sub nivelul NUTS III, statele membre pot desemna alte zone mai mici care nu îndeplinesc condițiile menționate anterior, cu condiția ca acestea să aibă o populație de cel puțin 20000 de locuitori [35]. Statele membre care doresc să valorifice această posibilitate au sarcina de a demonstra că zonele propuse au o nevoie relativ mai mare de a se dezvolta economic decât alte zone din regiune, folosind indicatori economici consacrați, cum ar fi PIB pe cap de locuitor, gradul de ocupare a forței de muncă sau rata șomajului, productivitatea locală sau indicatori referitori la calificare profesională. Comisia autorizează ajutoarele regionale pentru IMM-uri în aceste zone și, de asemenea, se aplică bonusul pentru IMM-uri. Cu toate acestea, datorită posibilei denaturări a concurenței ca urmare a efectului de răspândire în zonele contigue mai prospere, Comisia nu va autoriza în aceste zone ajutoare pentru investiții societăților mari sau ajutoare pentru investiții cu cheltuieli eligibile mai mari de 25 de milioane de euro.
32. Respectarea acoperirii demografice totale autorizate pentru fiecare stat membru se stabilește ținând seama de populația efectivă a regiunii în cauză, pe baza celor mai recente date statistice disponibile.
4. Ajutoarele regionale pentru investiții
4.1. Forma și plafoanele ajutoarelor
4.1.1. Forma ajutoarelor
33. Ajutoarele regionale pentru investiții sunt ajutoare acordate pentru un proiect inițial de investiții.
34. Prin investiție inițială se înțelege o investiție în active corporale și necorporale legate de:
- demararea unei noi unități;
- extinderea unei unități existente;
- diversificarea producției unei unități prin realizarea de produse noi, suplimentare;
- schimbarea fundamentală a procesului general de producție a unei unități existente.
"Activele corporale" sunt activele reprezentând terenuri, clădiri și instalații/utilaje. În cazul în care se achiziționează o unitate, se iau în considerare numai costurile de achiziție a activelor de la terți, cu condiția ca tranzacția să fi avut loc în condițiile pieței.
"Activele necorporale" sunt activele care rezultă în urma transferului de tehnologie prin achiziția de brevete, licențe, know-how sau cunoștințe tehnice nebrevetate.
Investițiile de înlocuire care nu îndeplinesc una din aceste condiții sunt excluse din această definiție [36].
35. Achiziția activelor legate direct de o unitate poate fi, de asemenea, considerată investiție inițială cu condiția ca unitatea să se fi închis sau să fi urmat să se închidă în cazul în care nu ar fi fost cumpărată și să fie cumpărată de un investitor independent [37].
36. Ajutorul regional pentru investiții se calculează în funcție de costurile investițiilor în active corporale și necorporale derivate din proiectul inițial de investiții sau de costurile salariale (estimative) pentru locurile de muncă create de acest proiect de investiții [38].
37. Ajutorul poate lua forme variate, de exemplu subvenții, împrumuturi cu dobândă mică sau bonificări ale dobânzii, garanții publice, cumpărarea de acțiuni sau alte aporturi de capital în condiții avantajoase; scutiri sau reduceri de impozite, contribuții la asigurările sociale sau alte taxe obligatorii; furnizarea de terenuri, bunuri sau servicii la prețuri avantajoase.
38. Este important să se asigure că ajutorul regional generează un efect real de stimulare a efectuării de investiții care altfel nu s-ar fi realizat în zonele asistate. În consecință, ajutoarele se pot acorda numai în temeiul schemelor de ajutoare, în cazul în care beneficiarul a făcut o cerere de ajutor, iar autoritatea responsabilă cu administrarea schemei a confirmat ulterior în scris [39] că, sub rezerva rezultatelor verificării de detaliu, proiectul îndeplinește, în principiu, condițiile de eligibilitate stabilite prin schemă înainte de începerea lucrărilor la proiect [40]. Toate schemele de ajutor trebuie să conțină o referire explicită la ambele condiții [41]. În cazul unui ajutor ad-hoc, autoritatea competentă trebuie să fi emis o scrisoare de intenție potrivit căreia va acorda ajutorul înainte de începerea lucrărilor la proiect, sub rezerva autorizării măsurii de către Comisie. În cazul în care lucrările încep înainte de îndeplinirea condițiilor prevăzute la acest punct, întregul proiect va pierde dreptul la ajutor.
39. Atunci când ajutorul se calculează pe baza costurilor investițiilor în active corporale și necorporale sau a costurilor de achiziție în cazul menționat la punctul (35), beneficiarul, pentru a garanta că investiția este viabilă, sigură și respectă plafoanele de ajutor aplicabile, trebuie să aducă o contribuție financiară de cel puțin 25 % din costurile eligibile, din resurse proprii sau din finanțări externe într-o formă care să nu implice ajutor public [42].
40. De asemenea, pentru a se asigura că investiția aduce o contribuție reală și durabilă la dezvoltarea regională, ajutorul trebuie acordat condiționat, prin intermediul condițiilor asociate ajutorului sau a metodei de plată a acestuia, de menținerea investiției respective în regiunea în cauză pentru o perioadă de minim cinci ani de la finalizarea acesteia [43]. În afară de aceasta, atunci când ajutorul se calculează pe baza costurilor salariale, locurile de muncă trebuie ocupate în termen de trei ani de la finalizarea lucrărilor. Toate locurile de muncă create ca urmare a investiției trebuie menținute în regiunea în cauză pentru o perioadă de cinci ani de la data primei ocupări a unui loc de muncă. În cazul IMM-urilor, statele membre pot reduce aceste perioade de cinci ani pentru menținerea unei investiții sau a locurilor de muncă create la un minim de trei ani.
41. Nivelul ajutorului este stabilit ca intensitate în funcție de costurile de referință. Intensitatea tuturor ajutoarelor trebuie calculată în funcție de echivalentul subvenție brută (ESB) [44]. Intensitatea ajutorului în echivalent subvenție brută este valoarea actualizată a ajutorului exprimată ca procent din valoarea actualizată a costurilor eligibile ale investiției. Pentru ajutoarele notificate individual Comisiei, echivalentul subvenție brută se calculează la momentul notificării. În celelalte cazuri, costurile eligibile ale investiției sunt actualizate la valoarea lor la momentul acordării ajutorului. Ajutoarele plătibile în mai multe tranșe se actualizează la valoarea sa la data notificării sau acordării lor, după caz. Rata dobânzii care trebuie aplicată actualizării și pentru calcularea cuantumului ajutorului în cazul creditelor preferențiale este rata de referință aplicabilă în momentul acordării. Atunci când ajutorul se acordă sub forma scutirilor fiscale sau reducerilor aplicate impozitelor viitoare datorate, actualizarea tranșelor de ajutor se realizează pe baza ratelor de referință aplicabile la diversele date la care avantajele fiscale devin efective.
4.1.2. Plafoane ale ajutoarelor (intensitățile maxime ale ajutoarelor) pentru ajutoarele acordate întreprinderilor mari
42. Intensitatea ajutorului trebuie adaptată naturii și gravității problemelor regionale avute în vedere. Prin urmare, intensitățile admisibile ale ajutoarelor sunt, de la început, mai scăzute în regiunile care beneficiază de derogarea prevăzută la articolul 87 alineatul (3) litera (c) decât în regiunile care intră sub incidența articolului 87 alineatul (3) litera (a).
43. De asemenea, Comisia trebuie să țină seama de faptul că, în urma extinderii recente a UE, disparitățile în ceea ce privește prosperitatea relativă a regiunilor care beneficiază de derogarea prevăzută la articolul 87 alineatul (3) litera (a) au crescut substanțial. De fapt, un număr mare de regiuni, chiar state membre întregi, au în prezent un PIB pe cap de locuitor mai mic de 45 % din media UE-25, ceea ce nu era valabil în 1998. Existența acestor disparități mai mari în ceea ce privește prosperitatea în cadrul Comunității obligă Comisia să introducă o clasificări mai detaliată a regiunilor în cauză.
44. Prin urmare, Comisia consideră că, în cazul regiunilor care intră sub incidența articolului 87 alineatul (3) litera (a), intensitatea ajutoarelor regionale nu trebuie să depășească:
- 30 % ESB pentru regiunile cu PIB pe cap de locuitor mai mic de 75 % din media UE-25, pentru regiunile ultraperiferice cu PIB pe cap de locuitor mai mare și până la 1 ianuarie 2001 pentru regiunile cu efect statistic;
- 40 % ESB pentru regiunile cu PIB pe cap de locuitor mai mic de 60 % din media UE-25;
- 50 % ESB pentru regiunile cu PIB pe cap de locuitor mai mic de 45 % din media UE-25.
45. Ținând seama de handicapurile lor specifice, regiunile ultraperiferice pot beneficia de un bonus suplimentar de 20 % ESB în cazul în care PIB pe cap de locuitor scade sub 75 % din media UE-25 și de 10 % ESP în celelalte cazuri.
46. Regiunile cu efect statistic care intră sub incidența derogării prevăzute la articolul 87 alineatul (3) litera (c) de la 1 ianuarie 2011 pot beneficia de o intensitate a ajutorului de 20 %.
47. Pentru celelalte regiuni care intră sub incidența articolului 87 alineatul (3) litera (c), plafonul ajutoarelor regionale nu trebuie să depășească 15 % ESB. Acesta se reduce la 10 % ESB în cazul regiunilor având un PIB pe cap de locuitor mai mare de 100 % din media UE-25 și o rată a șomajului mai mică decât media UE-25, calculate la nivel NUTS III (pe baza mediilor pe ultimii trei ani, folosind datele Eurostat) [45].
48. Cu toate acestea, regiunile cu o densitate scăzută a populației și regiunile (care corespund nivelului NUTS III sau unui nivel inferior) învecinate cu o regiune care intră sub incidența articolului 87 alineatul (3) litera (a), selectate de către statele membre pentru a beneficia de aplicarea articolului 87 alineatul (3) litera (c), precum și regiunile de nivel NUTS III sau părți din acestea care au frontieră terestră cu o țară care nu este membră a Spațiului Economic European sau AELS, pot întotdeauna beneficia de o intensitate a ajutorului de 15 % ESB.
4.1.3. Bonusurile pentru întreprinderile mici și mijlocii
49. În cazul ajutoarelor acordate întreprinderilor mici și mijlocii [46], plafoanele prevăzute de secțiunea 4.1.2 pot fi majorate cu 20 % ESB pentru ajutoarele acordate întreprinderilor mici și cu 10 % ESB pentru ajutoarele acordate întreprinderilor mijlocii [47].
4.2. Cheltuielile eligibile
4.2.1. Ajutoarele calculate pe baza costurilor investiției
50. Cheltuielile pentru terenuri, construcții și instalații/utilaje [48] sunt eligibile pentru acordarea unui ajutor pentru investiția inițială.
51. În cazul IMM-urilor, costurile pentru studiile pregătitoare și serviciile de consultanță legate de investiție pot fi, de asemenea, luate în considerare până la o intensitate a ajutorului de 50 % din costul efectiv suportat.
52. În cazul unei achiziții de tipul celor menționate la punctul 35, se iau în considerare numai costurile de achiziție a activelor [49] de la terți [50]. Tranzacția trebuie să aibă loc în condițiile pieței.
53. Costurile legate de achiziționarea în leasing de active, altele decât terenurile și construcțiile, pot fi luate în considerare numai dacă contractul de leasing ia forma leasingului financiar și conține obligația de a cumpăra bunul la ajungerea la termen a contractului de leasing. În ceea ce privește contractul de leasing pentru terenuri și construcții, acesta trebuie să continue încă cel puțin cinci ani de la data preconizată de finalizare a investiției în cazul firmelor mari și trei ani pentru IMM-uri.
54. Cu excepția IMM-urilor și preluărilor, activele achiziționate trebuie să fie noi. În cazul preluărilor, activele pentru a căror achiziție s-a acordat deja ajutor anterior cumpărării trebuie deduse.
55. Pentru IMM-uri, costul complet al investițiilor în active necorporale prin transfer de tehnologie prin achiziția de brevete, licențe, know-how sau cunoștințe tehnice nebrevetate poate fi întotdeauna luat în considerare. În cazul întreprinderilor mari, aceste costuri sunt eligibile numai în limita a 50 % din cheltuielile totale de investiții eligibile ale proiectului.
56. În toate cazurile, activele necorporale eligibile trebuie să respecte condițiile necesare pentru a rămâne asociate regiunii eligibile pentru acordarea ajutoarelor regionale și, prin urmare, nu pot fi cedate în beneficiul altor regiuni, mai ales celor care nu sunt eligibile pentru acordarea ajutoarelor regionale. În acest scop, activele necorporale eligibile trebuie să respecte în special condițiile următoare:
- să fie exploatate exclusiv în unitatea care beneficiază de ajutorul regional;
- să fie achiziționate de la terți în condițiile pieței;
- să figureze printre activele întreprinderii și să rămână în unitatea care primește ajutorului regional pentru cel puțin cinci ani (trei ani pentru IMM-uri).
4.2.2. Ajutoarele calculate pe baza costurilor salariale
57. Astfel cum se menționează la secțiunea 4.1.1, ajutorul regional poate fi calculat, de asemenea, în funcție de costurile salariale [51] preconizate pentru locurile de muncă create printr-un proiect de investiții inițiale.
58. Crearea de locuri de muncă reprezintă o creștere netă a numărului de salariați [52] angajați direct într-o anumită unitate față de media ultimelor 12 luni. În consecință, locurile de muncă desființate în decursul acestei perioade de 12 luni trebuie scăzute din numărul aparent de locuri de muncă create în aceeași perioadă [53].
59. Valoarea ajutorului nu trebuie să depășească un anumit procent din costul salarial al persoanei angajate, calculat pentru o perioadă de doi ani. Procentul este egal cu intensitatea admisă a ajutoarelor pentru investiții în zona în cauză.
4.3. Ajutoarele pentru proiectele mari de investiții
60. În sensul prezentelor linii directoare, un "proiect mare de investiții" este o "investiție inițială", astfel cum este definită de prezentele linii directoare, cu o cheltuială eligibilă mai mare de 50 de milioane de euro [54]. Pentru a evita ca un proiect mare de investiții să fie divizat artificial în proiecte mai mici în scopul eludării prevederilor prezentelor linii directoare, un proiect mare de investiții se consideră a fi un proiect unic de investiții atunci când investiția inițială este realizată într-o perioadă de trei ani de către una sau mai multe întreprinderi și constă în active imobilizate combinate într-un mod indivizibil din punct de vedere economic [55].
61. Pentru a se determina dacă cheltuielile eligibile ale marilor proiecte de investiții ating diversele praguri prevăzute de prezentele linii directoare, cheltuielile care sunt luate în considerare sunt fie costurile obișnuite de investiții, fie costurile salariale, fiind reținută valoarea mai mare.
62. În cele două cadre multisectoriale privind ajutoarele regionale pentru proiectele mari de investiții succesive, din 1998 [56] și 2002 [57], Comisia a redus intensitățile maxime ale ajutoarelor pentru proiectele mari de investiții pentru a limita denaturarea concurenței. Din motive de simplificare și transparență, Comisia a decis să înglobeze dispozițiile Cadrului multisectorial din 2002 (CMS-2002) în Liniile directoare privind ajutoarele de stat regionale pentru perioada 2007-2013.
63. În consecință, CMS-2002 nu se va mai aplica ajutoarelor acordate sau notificate [58] după 31 decembrie 2006 și va fi înlocuit de prezentele linii directoare [59].
4.3.1. Creșterea transparenței și monitorizarea proiectelor mari de investiții
64. Statele membre trebuie să notifice individual Comisiei toate ajutoarele care se vor acorda proiectelor de investiții în temeiul unei scheme de ajutoare existente în cazul în care ajutorul propus din toate sursele depășește valoarea maximă permisă a ajutorului pe care, în conformitate cu grila și normele prevăzute la punctul 67, îl poate primi o investiție ale cărei cheltuieli eligibile sunt de o sută de milioane de euro [60].
În tabelul de mai jos sunt prezentate pragurile de notificare pentru diferitele regiuni cu intensitatea ajutorului întâlnită cel mai frecvent, în temeiul prezentelor linii directoare.
Intensitatea ajutorului | 10 % | 15 % | 20 % | 30 % | 40 % | 50 % |
Prag de notificare | 7,5 mil. EUR | 11,25 mil. EUR | 15,0 mil. EUR | 22,5 mil. EUR | 30,0 mil. EUR | 37,5 mil. EUR |
65. În cazul în care ajutorul regional se acordă pe baza schemelor de ajutoare existente pentru proiecte de investiții care nu trebuie notificate, statele membre trebuie să furnizeze Comisiei, în termen de 20 de zile lucrătoare de la data acordării ajutorului de către autoritatea competentă, informațiile solicitate în formularul standard prezentat în anexa III. Comisia va pune rezumatul informațiilor la dispoziția publicului, la adresa proprie de Internet (http://europa.eu.int/comm/competition/).
66. Statele membre trebuie să păstreze dosare detaliate referitoare la ajutoarele acordate pentru toate proiectele mari de investiții. Aceste dosare, care trebuie să conțină toate informațiile necesare pentru a stabili dacă s-a respectat intensitatea maximă permisă a ajutorului, trebuie păstrate timp de 10 ani de la data acordării ajutorului.
4.3.2. Normele de evaluare a proiectelor mari de investiții
67. Ajutoarele regionale pentru investiții în cazul proiectelor mari de investiții sunt limitate de un plafon ajustat al ajutoarelor regionale [61], pe baza următoarei grile:
Cheluieli eligibile | Plafon al ajutorului ajustat |
Până la 50000000 EUR | 100 % din plafonul regional |
Între 50000000 și 100000000 EUR | 50 % din plafonul regional |
Peste 100000000 EUR | 34 % din plafonul regional |
Prin urmare, valoarea permisă a ajutorului pentru un proiect mare de investiții se calculează conform formulei: valoarea maximă a ajutorului = R × (50 + 0,50 × B + 0,34 × C), unde R este plafonul neajustat al ajutorului regional, B reprezintă cheltuielile eligibile cuprinse între 50 de milioane și o sută de milioane de euro, iar C reprezintă cheltuielile eligibile mai mari de o sută de milioane de euro. Calculul este efectuat pe baza cursurilor de schimb oficiale la data acordării ajutorului sau, în cazul unui ajutor condiționat de o notificare individuală, la data notificării.
68. Atunic când valoarea totală a ajutorului din toate sursele depășește 75 % din valoarea maximă a ajutorului pe care poate să îl primească o investiție cu cheltuieli eligibile de o sută de milioane de euro, aplicând plafonul standard al ajutorului în vigoare pentru întreprinderile mari de pe harta ajutoarelor regionale aprobate la data acordării ajutorului și atunci când:
(a) beneficiarul ajutorului realizează mai mult de 25 % din vânzările produsului (produselor) în cauză pe piața (piețele) în cauză înainte de investiție sau mai mult de 25 % după realizarea investiției sau
(b) capacitatea de producție creată prin proiect reprezintă mai mult de 5 % din piață, măsurată utilizând datele referitoare la consumul aparent [62] al produsului în cauză, cu excepția cazului în care rata medie anuală de creștere a consumului aparent, în ultimii cinci ani, depășește rata medie anuală de creștere a PIB pentru Spațiul Economic European,
Comisia autorizează ajutoarele regionale pentru investiții numai după ce verifică amănunțit, după deschiderea procedurii prevăzute la articolul 88 alineatul (2) din tratat, dacă ajutorul este necesar pentru stimularea investiției, iar avantajele măsurii de ajutor sunt mai importante decât denaturarea concurenței și decât efectele asupra comerțului dintre statele membre rezultate ca urmare a acordării ajutorului [63].
69. Produsul în cauză este în mod normal produsul care face obiectul proiectului de investiții [64]. Atunci când proiectul vizează un produs intermediar și o parte importantă a producției nu se vinde pe piață, produsul în cauză poate fi produsul din aval. Piața relevantă a produsului cuprinde produsul în cauză și substituenții săi, considerați astfel de către consumator (din motive care țin de caracteristicile produsului, prețuri și scopul în care va fi folosit) sau de către producător (datorită flexibilității instalațiilor de producție).
70. Sarcina de a dovedi că situațiile la care se referă punctele 68 literele (a) și (b) nu se aplică revine statelor membre [65]. Pentru aplicarea literelor (a) și (b), vânzările și consumul aparent se stabilesc la nivelul corespunzător clasificării Prodcom [66] utilizate în mod normal în SEE sau, în cazul în care aceste informații nu sunt disponibile sau utile, pe baza oricărei alte segmentări a pieței, general acceptate, pentru care datele statistice pot fi obținute ușor.
4.4. Normele privind cumularea ajutoarelor
71. Plafonul intensității ajutoarelor prezentat în secțiunile 4.1. și 4.3 se aplică ajutorului total în cazul în care:
- asistența se acordă concomitent în temeiul mai multor scheme regionale sau în combinație cu ajutorul ad-hoc;
- ajutorul provine din surse locale, regionale, naționale sau comunitare.
72. Atunci când ajutorul calculat pe baza costurilor investițiilor în active corporale sau necorporale este combinat cu ajutorul calculat pe baza costurilor salariale, trebuie respectat plafonul intensității stabilit pentru regiunea în cauză [67].
73. Atunci când cheltuielile care pot beneficia de ajutoarele regionale sunt în totalitate sau parțial eligibile și pentru un alt tip de ajutoare, părții comune i se va aplica cel mai favorabil plafon stabilit pe baza normelor aplicabile.
74. Atunci când statul membru stabilește că ajutoarele de stat în temeiul unei scheme pot fi combinate cu ajutoarele în temeiul altor scheme, acesta trebuie să specifice, pentru fiecare schemă, metoda prin care va asigura respectarea condițiilor enumerate anterior.
75. Ajutoarele regionale pentru investiții nu se cumulează cu ajutoare de minimis în raport cu aceleași cheltuieli eligibile pentru a eluda intensitățile maxime ale ajutoarelor stabilite de prezentele linii directoare.
5. Ajutorul pentru funcționare [68]
76. Ajutoarele regionale destinate reducerii cheltuielilor curente ale unei întreprinderi (ajutor pentru funcționare) sunt, în mod normal, interzise. Cu toate acestea, astfel de ajutoare se pot acorda, în mod excepțional, în regiunile eligibile în temeiul derogării prevăzute la articolul 87 alineatul (3) litera (a) din tratat cu condiția ca acestea să fie justificate de contribuția lor la dezvoltarea regională și de natura lor și ca nivelul lor să fie proporțional cu handicapul pe care încearcă să îl compenseze [69]. Statele membre trebuie să demonstreze existența și importanța oricăror handicapuri [70]. De asemenea, în regiunile cu densitate scăzută a populației și în zonele cele mai puțin populate se pot accepta anumite forme specifice de ajutoare pentru funcționare.
77. În principiu, ajutoarele pentru funcționare trebuie acordate doar unui set prestabilit de cheltuieli sau costuri eligibile [71] și trebuie să se limiteze la o anumită proporție din aceste costuri.
78. Datorită naturii specifice a activităților financiare și inter-grup definite în secțiunea J (codurile 65, 66 și 67) și activităților inter-grup care se încadrează la secțiunea K (codul 74) din nomenclatura NACE, ajutoarele pentru funcționare acordate pentru aceste activități are posibilități foarte limitate de promovare a dezvoltării regionale, prezentând însă un risc foarte mare de denaturare a concurenței, astfel cum se precizează în Comunicarea Comisiei privind aplicarea normelor referitoare la ajutorul de stat asupra măsurilor legate de impozitarea directă a întreprinderilor [72]. În consecință, Comisia nu va autoriza ajutoarele pentru funcționare în cazul sectorului serviciilor financiare sau al activităților inter-grup în temeiul prezentelor linii directoare, cu excepția cazurilor în care aceste ajutoare se acordă în temeiul unor scheme generale care sunt deschise tuturor sectoarelor și destinate compensării unor costuri suplimentare de transport sau salariale. Ajutoarele pentru funcționare destinate promovării exporturilor sunt, de asemenea, excluse.
79. Deoarece sunt destinate recuperării întârzierilor și înlăturării blocajelor în dezvoltarea regională, ajutoarele pentru funcționare, cu excepția cazurilor prevăzute la punctele 80 și 81, trebuie să aibă întotdeauna caracter temporar și să scadă în timp și să fie retrase treptat atunci când regiunile în cauză ajung la o convergență reală cu zonele mai prospere din UE [73].
80. Prin derogare de la punctul anterior, ajutoarele pentru funcționare care nu scad în mod progresiv și nu sunt limitate în timp pot fi autorizate numai:
- în regiunile ultraperiferice, în măsura în care sunt destinate compensării costurilor suplimentare care intervin în desfășurarea activităților economice din cauza factorilor identificați la articolul 299 alineatul (2) din tratat, al căror caracter permanent și a căror combinare limitează în mod grav dezvoltarea unor astfel de regiuni (depărtare, insularitate, dimensiuni mici, dificultăți de natură topografică și climatică și dependență economică de câteva produse) [74];
- în regiunile cele mai puțin populate, în măsura în care sunt destinate prevenirii sau reducerii depopulării continue a acestor regiuni [75]. Regiunile cele mai puțin populate reprezintă regiuni de nivel NUTS II sau fac parte din acestea cu o densitate a populației de cel mult 8 locuitori/km2 și care se întind asupra regiunilor contigue și adiacente mai mici care îndeplinesc același criteriu de densitate a populației.
81. De asemenea, în regiunile ultraperiferice și în regiunile cu densitate scăzută a populației, ajutoarele care nu scad în mod progresiv și nu sunt limitate în timp și care sunt destinate compensării parțiale a costurilor suplimentare de transport pot fi autorizate în următoarele condiții:
- ajutoarele pot servi numai pentru compensarea costurilor suplimentare de transport, luând în considerare alte scheme de ajutoare pentru transport. Cuantumul ajutorului poate fi calculat pe o bază reprezentativă, dar supracompensațiile sistematice trebuie evitate;
- ajutoarele pot fi acordate numai pentru costurile suplimentare de transport al mărfurilor fabricate în regiunile ultraperiferice și în regiunile cu densitate scăzută a populației în interiorul granițelor naționale ale țării în cauză. Nu este permis ca aceste ajutoare să se transforme în ajutoare pentru export. Se exclud de la acordarea ajutoarelor transportul sau transmiterea de produse ale unor întreprinderi care nu au o locație alternativă (produsele industriei extractive, centralele hidroelectrice etc.);
- exclusiv în cazul regiunilor ultraperiferice, ajutoarele pot să acopere și costurile de transport al produselor primare, materiilor prime sau produselor intermediare de la locul de producție la locul de transformare finală din regiunea în cauză;
- ajutoarele trebuie să fie cuantificabile în mod obiectiv ex ante, pe baza raportului ajutor pe pasager/kilometru sau ajutor pe tonă/kilometru, și trebuie să facă obiectul unui raport anual care să descrie, printre altele, calcularea acestui (acestor) raport (rapoarte);
- costurile suplimentare trebuie estimate pe baza celui mai economic mijloc de transport și a celei mai scurte rute între locul de producție sau transformare și debușeurile comerciale care utilizează această formă de transport; trebuie, de asemenea, să se țină seama de costurile externe de mediu.
82. În toate cazurile, necesitatea și nivelul ajutoarelor pentru funcționare trebuie reanalizate în mod regulat pentru a asigura că ele se justifică pe termen lung pentru regiunea în cauză. În consecință, Comisia va autoriza scheme de ajutoare pentru funcționare numai pe perioada prezentelor linii directoare.
83. Pentru a verifica efectele schemelor de ajutoare pentru funcționare asupra schimburilor comerciale și asupra concurenței, statele membre trebuie să elaboreze anual un raport unic pentru fiecare regiune de nivel NUTS II în care s-au acordat ajutoare pentru funcționare, care să conțină prezentarea defalcată a cheltuielilor totale sau a pierderilor de venit estimate, pentru fiecare schemă de ajutoare pentru funcționare autorizată pentru regiunea în cauză și care să identifice cei mai mari 10 beneficiari ai ajutoarelor pentru funcționare din regiunea în cauză [76], cu specificarea sectorului (sectoarelor) de activitate al(e) beneficiarilor și a cuantumului ajutorului primit de fiecare.
6. Ajutoarele pentru întreprinderile mici nou create
84. În timp ce întreprinderile mici nou create întâmpină dificultăți în întreaga Uniune Europeană, dezvoltarea economică a regiunilor asistate pare să fie împiedicată de nivelurile relativ scăzute de activitate antreprenorială și în special de nivelul sub medie al ratelor de înființare a întreprinderilor. În consecință, este necesar să se introducă o nouă formă de ajutoare, care să se poată acorda suplimentar față de ajutoarele regionale pentru investiții, în vederea încurajării înființării întreprinderilor și al dezvoltării în primă fază a întreprinderilor mici din zonele asistate.
85. Pentru s-și îndeplini obiectivul în mod eficient, aceste ajutoare ar trebui acordate treptat în funcție de dificultățile întâmpinate de fiecare categorie de regiune. De asemenea, pentru a evita un risc inacceptabil de denaturare a concurenței, inclusiv riscul de a alunga întreprinderile existente datorită supraaglomerării, ajutoarele ar trebui, cel puțin pentru o perioadă inițială, să se limiteze strict la întreprinderile mici, să fie limitate ca valoare și să fie degresive.
86. În consecință, Comisia va autoriza schemele de ajutoare care prevăd acordarea ajutoarelor de până la două milioane de euro [77] pe întreprindere pentru întreprinderile mici care își desfășoară activitatea economică în regiunile eligibile pentru derogarea prevăzută la articolul 87 alineatul (3) litera (a) și de până la un milion de euro pe întreprindere pentru întreprinderile mici care își desfășoară activitatea economică în regiunile eligibile pentru derogarea prevăzută la articolul 87 alineatul (3) litera (c). Cuantumul anual al ajutoarelor acordate pentru întreprinderi mici nou create nu trebuie să depășească 33 % din cuantumurile totale ale ajutoarelor pe întreprindere menționate anterior.
87. Cheltuielile eligibile sunt costurile juridice, de asistență, de consultanță și administrative legate direct de crearea întreprinderii, precum și de următoarele costuri, în măsura în care acestea sunt, într-adevăr, suportate în primii cinci ani de la crearea întreprinderii, respectiv [78]:
- dobânzile percepute la finanțările externe și dividendele la capitalul propriu utilizat care nu depășește rata de referință;
- taxele pentru închirierea de instalații/echipamente de producție;
- energia electrică, apa, energia termică, impozite (altele decât TVA și impozit pe profitul societății) și cheltuielile administrative;
- amortizarea, cheltuielile pentru achiziționarea în regim de leasing a instalațiilor/echipamentelor de producție, precum și costurile salariale, inclusiv contribuțiile obligatorii la asigurările sociale, care pot fi de asemenea incluse cu condiția ca investițiile de bază sau măsurile de creare de locuri de muncă și de recrutare de personal să nu fi beneficiat de alte forme de ajutor.
88. Intensitatea ajutorului nu poate depăși
- în regiunile care intră sub incidența articolului 87 alineatul (3) litera (a), 35 % din cheltuielile eligibile în primii trei ani de la înființarea întreprinderii și 25 % în următorii doi ani;
- în regiunile care intră sub incidența articolului 87 alineatul (3) litera (c), 25 % din cheltuielile eligibile în primii trei ani de la înființarea întreprinderii și 15 % în următorii doi ani;
89. Aceste intensități se majorează cu 5 % în regiunile care intră sub incidența articolului 87 alineatul (3) litera (a) cu PIB pe cap de locuitor mai mic de 60 % din media comunitară UE-25, în regiunile cu o densitate a populației mai mică de 12,5 locuitori/km2 și în insulele mici cu o populație mai mică de cinci mii de locuitori, precum și în alte comunități de aceeași dimensiune care suferă de o izolare similară.
90. Statul membru creează sistemul necesar prin care să se asigure că limitele superioare ale cuantumului și intensității ajutorului în raport cu costurile eligibile în cauză nu sunt depășite. În special, ajutoarele prevăzute de prezentul capitol nu se cumulează cu o alte ajutoare (inclusiv ajutorul de minimis) pentru a eluda intensitățile maxime ale ajutoarelor sau sumele maxime stabilite.
91. Ajutoarele destinate exclusiv întreprinderilor mici nou create pot avea efecte stimulatoare contrare pentru întreprinderile mici existente, în sensul desființării și reînființării întreprinderii pentru a primi acest tip de ajutoare. Statele membre trebuie să fie conștiente de acest risc și să conceapă scheme de ajutoare astfel încât să evite această problemă, de exemplu prin instituirea unor restricții asupra cererilor din partea proprietarilor de societăți recent desființate.
7. Dispoziții tranzitorii
7.1. Reducerea intensităților ajutoarelor pentru regiuni care rămân sub incidența articolului 87 alineatul (3) litera (a) la 1 ianuarie 2007
92. Atunci când aplicarea prezentelor linii directoare determină o reducere a intensităților maxime ale ajutoarelor mai mare de 15 puncte procentuale, de la net la brut [79], reducerea poate fi aplicată în două etape, urmând ca reducerea inițială de minim 10 puncte procentuale să se aplice la 1 ianuarie 2007, iar diferența la 1 ianuarie 2011.
7.2. Reducerea intensității ajutoarelor în regiunile în curs de dezvoltare economică
93. Cu condiția ca zonele în cauză să fie propuse de statele membre ca eligibile pentru ajutoare regionale în temeiul articolului 87 alineatul (3) litera (c) pentru întreaga perioadă 2007-2013, reducerea intensităților ajutoarelor pentru regiunile în curs de dezvoltare economică poate avea loc în două etape. La 1 ianuarie 2007 se va aplica o reducere de cel puțin 10 puncte procentuale de la net la brut. Din necesitatea de a respecta noile intensități ale ajutoarelor autorizate în temeiul prezentelor linii directoare, se va aplica o reducere finală până la 1 ianuarie 2011 [80].
7.3. Retragerea treptată a ajutoarelor pentru funcționare
94. Pentru regiunile care își pierd capacitatea de a acorda ajutoare pentru funcționare ca urmare a pierderii eligibilității în temeiul articolului 87 alineatul (3) litera (a), Comisia poate accepta o retragere treptată a schemelor de ajutoare pentru funcționare pe o perioadă de doi ani de la data pierderii eligibilității de acordare a unor astfel de ajutoare.
7.4. Retragerea treptată în cazul regiunilor care intră sub incidența articolului 87 alineatul (3) litera (c)
95. În urma intrării în vigoare a prezentelor linii directoare, o serie de regiuni își vor pierde eligibilitatea pentru ajutoarele regionale pentru investiții. Pentru a facilita tranziția ușoară a acestor regiuni către regimul ajutoarelor de stat orizontale introdus progresiv prin punerea în aplicare a planului de acțiune privind ajutoarele de stat, statele membre pot desemna, în mod excepțional, noi regiuni ca eligibile pentru ajutoare regionale în temeiul articolului 87 alineatul (3) litera (c) până la 1 ianuarie 2009, sub rezerva îndeplinirii următoarelor condiții:
- regiunile în cauză au fost eligibile pentru ajutoarele regionale în temeiul articolului 87 alineatul (3) litera (c) la 31 decembrie 2006;
- populația totală a regiunilor eligibile pentru ajutoarele regionale pentru investiții în temeiul articolului 87 alineatul (3) litera (c) care rezultă din adunarea cotei de populație acoperită în temeiul punctelor 27 și 28 și cea acoperită în temeiul prezentei dispoziții nu va depăși 66 % din populația națională eligibilă pentru ajutoarele regionale în temeiul articolului 87 alineatul (3) litera (c) la 31 decembrie 2006 [81];
- intensitatea maximă a ajutorului permis în regiunile nou desemnate în conformitate cu prezenta dispoziție nu trebuie să depășească 10 %.
8. Hărțile ajutoarelor regionale și declarația de compatibilitate a ajutoarelor
96. Regiunile unui stat membru eligibile pentru ajutoarele regionale pentru investiții în temeiul derogărilor și al plafoanelor impuse asupra intensității ajutoarelor pentru investiții inițiale [82] autorizate pentru fiecare regiune alcătuiesc împreună harta ajutoarelor regionale a unui stat membru. Harta ajutoarelor regionale definește, de asemenea, regiunile eligibile pentru acordarea de ajutoare pentru întreprinderile mici nou create. Schemele de ajutoare pentru funcționare nu fac obiectul hărților ajutoarelor regionale, fiind evaluate de la caz la caz, pe baza unei notificări din partea statului membru în cauză în conformitate cu articolul 88 alineatul (3) din tratat.
97. Curtea de Justiție a hotărât că "deciziile" prin care Comisia adoptă hărțile ajutoarelor regionale pentru fiecare stat membru trebuie considerate parte integrantă a liniilor directoare privind ajutoarele regionale și dotate cu forță obligatorie numai cu condiția ca acestea să fi fost acceptate de statele membre [83].
98. De asemenea, trebuie reamintit faptul că hărțile ajutoarelor regionale definesc și domeniul de aplicare al oricărei exceptări pe categorii care scutește ajutoarele regionale de obligația de notificare în temeiul articolului 88 alineatul (3) din tratat, indiferent dacă aceste ajutoare se acordă în temeiul Regulamentului (CE) nr. 70/2001 [84] sau în temeiul unui posibil viitor regulament de exceptare pe categorii pentru alte tipuri de ajutoare regionale. Articolul 1 alineatul (1) litera (b) din Regulamentul (CE) nr. 994/98 [85] prevede numai exceptarea "ajutoarelor care respectă harta aprobată de Comisie pentru fiecare stat membru privind acordarea ajutoarelor regionale".
99. În temeiul prezentelor linii directoare, în funcție de situația socio-economică a statelor membre, harta ajutoarelor regionale va cuprinde:
(1) regiuni care pot fi identificate pe baza criteriilor stabilite de prezentele linii directoare și cu privire la care prezentele linii directoare definesc intensități maxime ale ajutoarelor. Acestea sunt regiunile eligibile pentru derogarea prevăzută la articolul 87 alineatul (3) litera (a) și regiunile cu efect statistic.
(2) regiuni care trebuiesc desemnate de către statele membre ca eligibile pentru ajutoarele regionale în conformitate cu articolul 87 alineatul (3) litera (c) până la limita de acoperire demografică stabilită în conformitate cu secțiunea 3.4.1.
100. Statele membre au sarcina de a decide dacă doresc să acorde ajutoare regionale pentru investiții și până la ce nivel, cu condiția, desigur, ca ele să respecte condițiile stabilite de prezentele linii directoare. Cât mai curând posibil după publicarea prezentelor linii directoare, fiecare stat membru trebuie să notifice așadar Comisiei, în conformitate cu articolul 88 alineatul (3) din tratat, o hartă unică a ajutoarelor regionale care să acopere întregul său teritoriu național.
101. Comisia va examina notificările în conformitate cu procedura stabilită la articolul 88 alineatul (3) din tratat. După încheierea examinării, Comisia va publica hărțile ajutoarelor regionale aprobate în Jurnalul Oficial al Uniunii Europene. Aceste hărți întră în vigoare la 1 ianuarie 2007 sau la data publicării în cazul în care aceasta este ulterioară și sunt considerate parte integrantă a prezentelor linii directoare.
102. Notificarea trebuie să identifice în mod clar regiunile propuse pentru aplicarea articolului 87 alineatul (3) litera (a) sau (c) și intensitățile ajutoarelor prevăzute pentru întreprinderile mari, luând în considerare ajustările plafoanelor ajutoarelor regionale pentru proiectele mari de investiții. Atunci când pentru anumite regiuni se aplică norme tranzitorii sau atunci când se prevede o modificare a intensității ajutoarelor, perioadele și intensitățile ajutoarelor în cauză trebuie prezentate detaliat.
103. Având în vedere faptul că regiunile eligibile pentru ajutoare în temeiul articolului 87 alineatul (3) litera (a) și regiunile cu efect statistic sunt stabilite în mod exogen la nivelul NUTS-II, nu este necesară, în mod normal, furnizarea unor date socio-economice justificative detaliate. Pe de altă parte, trebuie furnizate informații justificative detaliate pentru a explica desemnarea regiunilor care intră sub incidența articolului 87 alineatul (3) litera (c), altele decât dezvoltarea economică, densitatea scăzută a populației și regiunile frontaliere, inclusiv delimitarea exactă a regiunilor în cauză, date privind populația, informații privind PIB și nivelul șomajului în regiunile în cauză, precum și orice alte informații relevante.
104. Pentru a asigura continuitatea, esențială pentru dezvoltarea regională pe termen lung, lista de regiuni notificate de statele membre ar trebui, în principiu, să fie aplicabilă pe întreaga perioadă 2007-2013. Cu toate acestea, lista poate face obiectul unei revizuiri la mijlocul perioadei, în 2010. Statul membru care dorește să modifice lista regiunilor eligibile pentru ajutoare în temeiul articolului 87 alineatul (3) litera (c) sau intensitățile aplicabile ale ajutoarelor trebuie să notifice aceasta Comisiei până la 1 aprilie 2010. În acest context, nici o modificare a regiunilor nu poate depăși 50 % din acoperirea totală autorizată pentru statul membru în temeiul articolului 87 alineatul (3) litera (c). Cu excepția regiunilor cu efect statistic, regiunile care își pierd eligibilitatea pentru ajutoare regionale în urma acestei revizuiri intermediare nu vor fi eligibile pentru ajutoare tranzitorii. În afară de aceasta, statele membre pot să notifice Comisiei, în orice moment, o solicitare privind adăugarea altor regiuni pe listă până când se atinge acoperirea demografică relevantă.
9. Intrarea în vigoare, punerea în aplicare, transparența și revizuirea
105. Comisia intenționează să aplice prezentele linii directoare tuturor ajutoarelor regionale acordate după 31 decembrie 2006. Ajutoarele regionale acordate sau care urmează să fie acordate înainte de 2007 vor fi evaluate în conformitate cu liniile directoare privind ajutoarele de stat regionale din anul 1998.
106. Întrucât trebuie să fie în concordanță cu harta ajutoarelor regionale, notificările privind schemele de ajutoare regionale sau de ajutoare ad-hoc care se vor acorda după 31 decembrie 2006, nu pot fi considerate, în mod normal, complete până când harta ajutoarelor regionale pentru statul membru în cauză nu este adoptată în conformitate cu dispozițiile secțiunii 8. În consecință, în mod normal Comisia nu va examina notificările privind schemele de ajutoare regionale care se aplică după 31 decembrie 2006 sau de ajutoare ad-hoc care urmează să se acorde după această dată înainte de adoptarea hărții ajutoarelor regionale pentru statul membru în cauză [86]. Aceeași dispoziție se aplică schemelor de ajutoare pentru întreprinderile mici nou create reglementate de secțiunea 6 din prezentele linii directoare.
107. Comisia consideră că punerea în aplicare a prezentelor linii directoare va duce la modificări substanțiale ale normelor aplicabile ajutoarelor regionale în întreaga Comunitate. De asemenea, având în vedere noile condiții economice și sociale care predomină în cadrul UE, este necesar să se verifice dacă toate schemele de ajutoare regionale, inclusiv schemele de ajutoare pentru investiții și cele de ajutoare pentru funcționare, se justifică în continuare și sunt eficiente. Din aceste motive, Comisia propune statelor membre, în temeiul articolului 88 alineatul (1) din tratat, următoarele măsuri adecvate:
- fără a aduce atingere articolului 10 alineatul (2) din Regulamentul (CE) nr. 70/2001 [87] privind aplicarea articolelor 87 și 88 din Tratatul CE referitor la ajutoarele acordate de stat întreprinderilor mici și mijlocii, astfel cum a fost modificat prin Regulamentul (CE) nr. 364/2004 [88] și articolului 11 alineatul (2) din Regulamentul (CE) nr. 2204/2002 de aplicare a articolelor 87 și 88 din Tratatul CE în raport cu ajutoarele de stat pentru ocuparea forței de muncă [89], statele membre limitează aplicarea în timp a tuturor schemelor de ajutoare regionale existente la ajutoare care se acordă până la 31 decembrie 2006, inclusiv;
- atunci când schemele de ajutor pentru mediu permit acordarea de ajutoare regionale pentru investiții în scopuri ecologice în temeiul notei de subsol 29 din Liniile directoare comunitare privind ajutoarele de stat pentru protecția mediului [90], statele membre modifică schemele relevante pentru ca ajutoarele să poată fi acordate numai după 31 decembrie 2006, cu condiția să respecte harta ajutoarelor regionale în vigoare la data la care se acordă ajutorul;
- în funcție de necesitate, statele membre modifică alte scheme de ajutoare existente pentru a se asigura că orice bonusuri regionale, precum cele permise pentru ajutoarele pentru formare, ajutoarele pentru cercetare și dezvoltare sau ajutoarele pentru mediu, pot fi acordate după 31 decembrie 2006 numai în zonele eligibile pentru ajutoare în temeiul articolului 87 alineatul (3) litera (a) sau (c), în conformitate cu harta ajutoarelor regionale adoptată de Comisie, în vigoare la data la care se acordă ajutorul.
Comisia va invita statele membre să confirme acceptarea acestor propuneri în termen de o lună.
108. În afară de aceasta, Comisia consideră că sunt necesare măsuri suplimentare pentru a îmbunătăți transparența ajutoarelor regionale într-o Uniune extinsă. În special, este necesar să se asigure că statele membre, operatorii economici, părțile interesate și însăși Comisia au acces ușor la textul integral al tuturor schemelor de ajutoare regionale aplicabile în UE. Comisia consideră că acest obiectiv poate fi ușor realizat prin crearea unor site-uri de Internet interconectate. Din acest motiv, atunci când examinează schemele de ajutoare regionale, Comisia va solicita în mod sistematic un angajament din partea statului membru de a publica pe Internet textul integral al schemei de ajutoare finale și de a comunica Comisiei adresa de Internet a publicației. Proiectele pentru care s-au efectuat cheltuieli înainte de data publicării schemei nu vor fi eligibile pentru ajutoarele regionale.
109. Comisia poate revizui sau modifica oricând prezentele linii directoare în cazul în care acest lucru este necesar din motive legate de politica concurențială sau pentru a ține seama de alte politici comunitare și de angajamente internaționale.
[1] Suplimentele regionale pentru ajutoarele acordate în acest sens nu se consideră, în consecință, ajutoare regionale.
[2] JO C 74, 10.3.1998, p. 9, text modificat în JO C 288, 9.10.1999, p. 2 și JO C 285, 9.9.2000, p. 5.
[3] Secțiunea 4.4 din Orientările privind ajutoarele regionale a fost modificată prin Orientările comunitare privind ajutorul de stat pentru salvarea și restructurarea întreprinderilor în dificultate, JO C 288, 9.10.1999, p. 2.
[4] JO C 70, 19.3.2002, p. 8, astfel cum a fost modificat în JO C 263, 1.11.2003, p. 3.
[5] A se vedea în acest sens hotărârea Curții de Justiție în cauza 730/79, Philip Morris, Culegere 1980, p. 2671, considerentul (17) și în cauza C-169/95, Spania c. Comisiei, Culegere 1997, p. I-135, considerentul (20).
[6] A se vedea în acest sens hotărârea Tribunalului de Primă Instanță în cauza T-380/94, AIUFFASS și AKT, Culegere 1996, p. II-2169, considerentul (54).
[7] În sensul prezentelor orientări, "huilă" sau "cărbune" înseamnă cărbune de calitate superioară, medie și inferioară de categoria A și B în conformitate cu sistemul internațional de codificare pentru cărbune stabilit de Comisia Economică pentru Europa a Națiunilor Unite.
[8] JO C 28, 1.2.2000, p. 2. Corrigendum JO C 232, 12.8.2000, p. 17.
[9] Sectoarele reglementate de norme speciale altele decât cele prezentate aici sunt, în prezent, transportul și construcțiile navale.
[10] JO L 10, 13.1.2001, p. 33. Regulament astfel cum a fost modificat prin Regulamentul (CE) nr. 364/2004 (JO L 63, 28.2.2004, p. 22).
[11] JO C 244, 1.10.2004, p. 2.
[12] În special ajutoarele acordate întreprinderilor mari sau mijlocii în perioada de restructurare trebuie să fie întotdeauna notificate individual Comisiei, chiar dacă sunt acordate în cadrul unei scheme autorizate.
[13] JO L 83, 27.3.1999, p. 1.
[14] JO L 142, 14.5.1998, p. 1.
[15] Se estimează că această limită de 42 % va crește la 45,5 % pentru UE-27 după aderarea Bulgariei și României.
[16] Aplicarea acestui dispozitiv de siguranță duce la o acoperire demografică totală de aproximativ 43,1 % pentru UE-25, sau 46,6 % pentru UE-27.
[17] Cauza 248/84, Germania c. Comisiei, Culegere 1987, p. 4013, considerentul (19).
[18] Regulamentul (CE) nr. 1059/2003 al Parlamentului European și al Consiliului din 26 mai 2003 privind instituirea unui nomenclator comun al unităților teritoriale de statistică (NUTS), JO L 154, 21.6.2003, p. 1. Nomenclatorul NUTS este utilizat de Eurostat ca referință pentru colectarea, dezvoltarea și armonizarea statisticilor regionale UE și pentru analizele socio-economice ale regiunilor.
[19] Ipoteza de bază este că indicatorul PIB poate reflecta sintetic ambele fenomene menționate.
[20] În acest caz și în următoarele trimiteri la PIB pe locuitor din prezentele orientări, PIB este determinat în funcție de standardul de putere de cumpărare.
[21] Datele acoperă perioada 2000-2002.
[22] Azore, Madeira, Insulele Canare, Guadalupa, Martinica, Réunion și Guiana Franceză.
[23] În practică, 75 % din media PIB UE-15 pe cap de locuitor corespunde valorii de 82,2 % din media PIB UE-25 pe cap de locuitor.
[24] Aceste regiuni sunt denumite în continuare regiuni "cu efect statistic".
[25] A se vedea nota de subsol 17, supra.
[26] Cu excepția statelor membre al căror întreg teritoriu poate benefica de derogarea prevăzută la articolul 87 alineatul (3) litera (a).
[27] Denumite ulterior "regiuni în curs de dezvoltare economică".
[28] Cu toate că nu putea benefica de ajutoare în temeiul articolului 87 alineatul (3) litera (a), Irlanda de Nord a beneficiat de fapt, în perioada 2000-2006, de de acceași valoare a ajutorului ca multe dintre regiunile care intră sub incidența acestei dispoziții. În consecință, Irlanda de Nord ar trebui, de asemenea, considerată regiune în curs de dezvoltare economică în sensul prezentelor orientări.
[29] Calculat pe baza opțiunii NUTS III de la punctul 30 litera (b) din prezentele orientări.
[30] Comisia a folosit aceeași metodă în orientările privind ajutoarele de stat regionale din 1998: anexa 3 punctele (4)-(7).
[31] Regiunile cu efect statistic care de la 1 ianuarie 2011 nu mai pot beneficia de derogarea prevăzută la articolul 87 alineatul (3) litera (a) beneficiază automat de aplicarea articolului 87 alineatul (3) litera (c).
[32] Având în vedere dimensiunea lor redusă, pentru Cipru și Luxemburg este suficient ca regiunile desemnate să aibă un PIB pe cap de locuitor mai mic decât media UE sau o rată a șomajului mai mare de 115 % din media națională și să aibă o populație de cel puțin 10000 locuitori.
[33] Pentru evitarea dublei contabilizări, acest criteriu trebuie aplicat pe bază reziduală, după luarea în considerare a prosperității relative a regiunii în cauză.
[34] De exemplu peninsule și regiuni muntoase.
[35] Această limită inferioară poate fi redusă în cazul insulelor și altor zone caracterizate de o izolare geografică similară.
[36] Investițiile de înlocuire pot fi totuși considerate ajutor pentru funcționare în anumite condiții prevăzute de secțiunea 5.
[37] În consecință, nu se consideră investiție inițială simpla achiziție de acțiuni ale unei întreprinderi cu personalitate juridică.
[38] Se consideră că un loc de muncă este creat direct de către un proiect de investiții în cazul în care acesta se referă la activitatea de care este legată investiția și este creat în termen de trei ani de la finalizarea investiției, inclusiv locurile de muncă înființate ca urmare a creșterii nivelului de utilizare a capacității create de investiție.
[39] În cazul ajutorului care a face obiectul unei notificări individuale și aprobării Comisiei, confirmarea eligibilității trebuie să se realizeze în funcție de decizia Comisiei de aprobare a ajutorului.
[40] "Începerea lucrărilor" înseamnă fie începerea lucrărilor de construcție, fie prima comandă fermă de echipamente, excluzând studiile de prefezabilitate.
[41] Singura excepție de la aceste norme apare în cazul schemelor de ajutoare fiscale autorizate potrivit cărora o scutire sau reducere a impozitelor se acordă automat pentru cheltuielile admisibile fără putere discreționară din partea autorităților.
[42] Acesta nu este, spre exemplu, cazul unui împrumut subvenționat, al împrumuturilor participative publice sau participațiilor publice care nu îndeplinesc principiul de investitor într-o economie de piață, al garanțiilor de stat care conțin elemente de ajutor, precum și al ajutoarelor de stat acordate în conformitate cu principiul de minimis.
[43] Această regulă nu împiedică înlocuirea instalațiilor sau echipamentelor uzate moral în decursul acestei perioade de cinci ani datorită schimbărilor tehnologice rapide, cu condiția ca activitatea economică să se desfășoare în continuare în regiunea în cauză pentru o durată egală cu perioada minimă prevăzută.
[44] Pentru a se conforma hotărârii Tribunalului de Primă Instanță din 15 iunie 2000 în cauza T-298/97, Alzetta, Comisia nu mai aplică practica anterioară de convertire a ajutoarelor regionale notificate de statele membre în echivalent-subvenție netă. În acest caz, Tribunalul de Primă Instanță a hotărât: "Comisia nu este autorizată, în temeiul sistemului de monitorizare a ajutoarelor de stat instituit prin Tratat, să ia în considerare impactul impozitelor asupra cuantumului ajutoarelor financiare alocate atunci când evaluează dacă acesta este compatibil cu tratatul. Aceste taxe nu sunt percepute în mod specific asupra ajutorului, fiind percepute în aval și se aplică ajutorului în cauză la fel ca și asupra oricărui venit încasat. În consecință, ele nu pot fi relevante atunci când se evaluează efectul specific al ajutorului asupra comerțului și concurenței și, în special, la estimarea avantajelor obținute de beneficiarii acestui ajutor comparativ cu întreprinderile concurente care nu au beneficiat de ajutor și al căror venit este, de asemenea, supus impozitării". Comisia consideră, de asemenea, că utilizarea ESB, care servește și la calcularea intensității altor tipuri de ajutoare de stat, va contribui la simplificarea și creșterea transparenței sistemului de control a ajutorului de stat, ținând seama și de proporția mai mare a ajutoarelor de stat acordate sub formă de scutiri fiscale.
[45] Prin excepție, se poate aproba o intensitate mai mare a ajutorului în cazul unei regiuni de nivel NUTS III sau mai mici, învecinată cu o regiune care intră sub incidența articolului 87 alineatul (3) litera (a), în cazul în care acest lucru este necesar pentru ca diferența între cele două regiuni să nu depășească 20 de puncte procentuale.
[46] Anexa I la Regulamentul (CE) nr. 364/2004 al Comisiei din 25 februarie 2004 de modificare a Regulamentului (CE) nr. 70/2001, JO L 63, 28.2.2004, p. 22, sau orice regulament ulterior.
[47] Aceste bonusuri nu se aplică ajutoarelor acordate în sectorul transporturilor.
[48] În sectorul transporturi, cheltuielile de achiziție a echipamentelor de transport (active mobile) nu sunt eligibile pentru acordarea ajutorului pentru investiția inițială.
[49] Atunci când achiziția este însoțită de o altă investiție inițială, cheltuielile legate de aceasta din urmă se adaugă la costul achiziției.
[50] În cazuri excepționale, ajutorul poate fi calculat în mod alternativ în funcție de costurile salariale (estimate) pentru locurile de muncă păstrate sau nou create ca urmare a achiziției. Aceste cazuri trebuie notificate individual Comisiei.
[51] Costul salarial reprezintă suma totală pe care beneficiarul ajutorului de stat trebuie să o plătească efectiv pentru locul de muncă în cauză, constând în salariul brut (înainte de impozitare) și contribuțiile obligatorii la asigurările sociale.
[52] Numărul de salariați reprezintă numărul de unități de muncă anuale (UMA), respectiv numărul de salariați angajați cu normă întreagă într-un an; munca cu timp parțial sau munca sezonieră reprezintă fracțiuni din UMA.
[53] Această definiție se aplică atât unei unități existente, cât și uneia noi.
[54] Suma de 50 de milioane de euro trebuie calculată la prețurile și cursurile de schimb de la data acordării ajutorului sau, în cazul proiectelor mari de investiții care necesită o notificare individuală, la prețurile și cursurile de schimb de la data notificării.
[55] Pentru a stabili dacă o investiție inițială este indivizibilă din punct de vedere economic, Comisia va ține seama de legăturile tehnice, funcționale și strategice și de proximitatea geografică imediată. Indivizibilitatea economică este evaluată independent de proprietate. Aceasta înseamnă că pentru a stabili dacă un proiect mare de investiții reprezintă un proiect unic, evaluarea trebuie să fie aceeași, indiferent dacă proiectul este realizat de o întreprindere, de mai multe întreprinderi care împart costurile investiției sau de mai multe întreprinderi care suportă costurile unor investiții distincte din cadrul aceluiași proiect de investiții (de exemplu în cazul unei societăți în comun).
[56] JO C 107, 7.4.1998, p. 7.
[57] JO C 70, 19.3.2002, p. 8, astfel cum a fost modificat în JO C 263, 1.11.2003, p. 1.
[58] Proiectele de investiții care se notifică individual se evaluează în conformitate cu normele în vigoare la data notificării.
[59] Dată fiind sfera generală de aplicare a prezentelor orientări, Comisia a decis că nu este posibil, din punct de vedere tehnic, să se treacă la stabilirea unei liste a sectoarelor care prezintă probleme structurale grave.
[60] Ajutoarele ad-hoc individuale trebuie notificate Comisiei fără excepție. Datorită impactului evident asupra schimburilor comerciale și concurenței, ajutorul ad-hoc individual pentru proiecte mari de investiții necesită cu atât mai mult o justificare specială a legăturii cu dezvoltarea regională.
[61] Punctul de pornire pentru calculul plafonului ajustat al ajutorului este întotdeauna intensitatea maximă permisă a ajutorului pentru întreprinderi mari în conformitate cu secțiunea 4.1.2. Pentru proiectele mari de investiții nu se pot acorda bonusuri întreprinderilor mici și mijlocii.
[62] Consumul aparent al produsului în cauză este egal cu producția adunată cu importurile din care se scad exporturile.
[63] Înainte de intrarea în vigoare a prezentelor orientări, Comisia va elabora alte orientări privind criteriile de care va ține seama în decursul acestei evaluări.
[64] Atunci când un proiect de investiții implică fabricarea mai multor produse diferite, se ia în considerare fiecare produs.
[65] Atunci când statul membru demonstrează că beneficiarul ajutorului creează o nouă piață a produsului, nu mai este necesară aplicarea criteriilor prevăzute la punctul 68 literele (a) și (b), iar ajutorul va fi autorizat în temeiul grilei prevăzute la punctul 67.
[66] Regulamentul (CEE) nr. 3924/91 al Consiliului din 19 decembrie 1991 privind organizarea unei anchete comunitare asupra producției industriale (JO L 374, 31.12.1991, p. 1).
[67] Se consideră că această condiție este îndeplinită în cazul în care suma ajutorului pentru investiția inițială, exprimat ca procent din investiție, și a ajutorului pentru crearea de locuri de muncă, exprimat ca procent din costurile salariale, nu depășește cel mai favorabil cuantum rezultat din aplicarea plafonului fixat pentru regiune în conformitate cu criteriile menționate de secțiunea 4.1 sau plafonul fixat pentru regiune în conformitate cu criteriile menționate de secțiunea 4.3.
[68] La fel ca și pentru alte forme de ajutoare regional, acordarea ajutoarelor pentru funcționare se supune întotdeauna normelor specifice aplicabile anumitor sectoare.
[69] Ajutoarele pentru funcționare se prezintă cu precădere sub forma scutirilor fiscale sau a reducerii contribuțiilor la asigurările sociale care nu au legătură cu costurile eligibile ale investițiilor.
[70] În prezent, Comisia studiază posibilitatea de a institui o metodologie de evaluare a costurilor suplimentare în regiunile ultraperiferice.
[71] De exemplu, investițiile de înlocuire, costurile de transport sau salariale.
[72] JO C 384, 10.12.1998, p. 3.
[73] Acest principiu al degresivității trebuie respectat, de asemenea, atunci când se notifică scheme noi de ajutoare pentru funcționare care le înlocuiesc pe cele existente. Cu toate acestea, se poate admite o flexibilitate în ceea ce privește aplicarea acestui principiu în cazul schemelor de ajutor pentru funcționare care au în vedere remedierea handicapurilor geografice ale unor anumite zone situate în regiunile care intră sub incidența articolului 87 alineatul (3) litera (a).
[74] Ținând seama de constrângerile cu care se confruntă regiunile ultraperiferice, cu excepția cazurilor prevăzute la punctul 78, Comisia consideră că se pot acorda ajutoare pentru funcționare de până la 10 % din cifra de afaceri a beneficiarului fără a fi necesară o justificare specială. Statul membru are sarcina de a dovedi că orice propunere de ajutor peste această sumă este justificată de contribuția sa la dezvoltarea regională și că nivelul ajutorului este proporțional costurilor suplimentare legate de factorii menționați la articolul 299 alineatul (2) pe care intenționează să le compenseze.
[75] Statul membru are sarcina de a dovedi că ajutorul propus este necesar și adecvat pentru prevenirea sau reducerea depopulării continue.
[76] În ceea ce privește cuantumul ajutorului primit.
[77] Întreprinderile eligibile sunt întreprinderile mici în sensul articolului 2 din anexa I la Regulamentul (CE) nr. 364/2004 al Comisiei sau al oricărui regulament ulterior, care sunt autonome în sensul articolului 3 din anexa la Regulamentul (CE) nr. 364/2004 al Comisiei și care au fost înființate cu mai puțin de cinci ani în urmă.
[78] TVA și impozitele directe pe profitul/venitul întreprinderii nu sunt considerate cheltuieli eligibile.
[79] Respectiv de la 50 % echivalent subvenție netă până la 30 % echivalent subvenție brută.
[80] Întrucât Irlanda de Nord a beneficiat de o dispoziție specifică prevăzută de Orientările privind ajutoarele de stat regionale pentru perioada 2000-2006, aplicarea aceluiași regim tranzitoriu este, de asemenea, justificată.
[81] După excluderea regiunilor care au fost eligibile pentru ajutoarele regionale în temeiul articolului 87 alineatul (3) litera (c) la 30 decembrie 2006 și care sunt eligibile pentru ajutoarele regionale în conformitate cu prezentele orientări în temeiul altor dispoziții (regiuni cu efect statistic, regiuni în curs de dezvoltare economică, regiuni cu densitate a populației scăzută). Cotele alocate fiecărui stat membru care rezultă sunt prezentate în anexa V.
[82] Ajustate în conformitate cu punctul 67 în cazul ajutoarelor pentru proiecte mari de investiții notificabile individual.
[83] Hotărârea din 18 iunie 2002 în cauza C-242/00 Germania c. Comisiei.
[84] Regulamentul (CE) nr. 70/2001 din 12 ianuarie 2001 al Comisiei privind aplicarea articolelor 87 și 88 din Tratatul CE referitor la ajutoarele acordate de stat întreprinderilor mici și mijlocii (JO L 10, 13.1.2001, p. 33), astfel cum a fost modificat prin Regulamentul (CE) nr. 364/2004 din 25 februarie 2004 al Comisiei de modificare a Regulamentului (CE) nr. 70/2001 privind extinderea sferei de aplicare a acestuia la ajutoarele pentru cercetare și dezvoltare (JO L 63, 28.2.2004, p. 22).
[85] Regulamentul (CE) nr. 994/98 din 7 mai 1998 al Consiliului de aplicare a articolelor 92 și 93 din Tratatul de instituire a Comunității Europene anumitor categorii de ajutoare de stat orizontale, JO L 142, 14.5.1998, p. 1.
[86] Comisia informează statele membre că, pentru ușura pe cât posibil obligația de notificare, intenționează să facă uz de competențele care i-au fost conferite prin Regulamentul (CE) nr. 994/98 pentru a scuti de notificarea prevăzută la articolul 88 alineatul (3) din tratat, toate schemele transparente de ajutoare regionale pentru investiții care respectă harta națională a ajutoarelor regionale aprobată pentru statul membru în cauză. Ajutoarele ad-hoc individuale și schemele de ajutoare pentru funcționare nu vor fi scutite de notificare. De asemenea, obligațiile de informare și notificare individuală aplicabile ajutoarelor pentru proiectele mari prevăzute de secțiunea 4.3 din prezentele orientări rămân valabile, inclusiv în cazul ajutoarelor acordate pe temeiul schemelor care beneficiază de scutire.
[87] JO L 10, 13.1.2001, p. 33.
[88] JO L 63, 28.2.2004, p. 22.
[89] JO L 337, 13.12.2002, p. 3.
[90] JO C 37, 3.2.2001, p. 3.
Definiția industriei siderurgice
În sensul prezentelor linii directoare, industria siderurgică este alcătuită din întreprinderile angajate în fabricarea produselor siderurgice enumerate în continuare:
Produs | Codul Nomenclaturii Combinate [1] |
Fonte brute | 7201 |
Feroaliaje | 72021120, 72021180, 72029911 |
Produse feroase obținute prin reducerea directă a minereului de fier și a alte produse feroase spongioase | 7203 |
Fier și oțelu nealiate | 7206 |
Semifinite din fier sau din oțeluri nealiate | 72071111, 72071114, 72071116, 72071210, 72071911, 72071914, 72071916, 72071931, 72072011, 72072015, 72072017, 72072032, 72072051, 72072055, 72072057, 72072071 |
Produse laminate plate, din fier sau din oțeluri nealiate | 72081000, 72082500, 72082600, 72082700, 72083600, 720837, 720838, 720839, 720840, 720851, 720852, 720853, 720854, 72089010, 72091500, 720916, 720917, 720918, 72092500, 720926, 720927, 720928, 72099010, 72101110, 72101211, 72101219, 72102010, 72103010, 72104110, 72104910, 72105010, 72106110, 72106910, 72107031, 72107039, 72109031, 72109033, 72109038, 72111300, 721114, 721119, 72112310, 72112351, 72112920, 72119011, 72121010, 72121091, 72122011, 72123011, 72124010, 72124091, 72125031, 72125051, 72126011, 72126091 |
Bare și tije laminate la cald, rulate în spire neregulate, din fier sau din oțeluri nealiate | 72131000, 72132000, 721391, 721399 |
Alte bare și tije din fier sau din oțeluri nealiate | 72142000, 72143000, 721491, 721499, 72159010 |
Profile din fier sau din oțeluri nealiate | 72161000, 72162100, 72162200, 721631, 721632, 721633, 721640, 721650, 72169910 |
Oțel inoxidabil | 72181000, 72189111, 72189119, 72189911, 72189920 |
Produse laminate plate din oțeluri inoxidabile | 72191100, 721912, 721913, 721914, 721921, 721922, 72192300, 72192400, 72193100, 721932, 721933, 721934, 721935, 72199010, 72201100, 72201200, 72202010, 72209011, 72209031 |
Bare și tije din oțeluri inoxidabile | 722100, 722211, 722219, 72223010, 72224010, 72224030 |
Produse laminate plate din alte oțeluri aliate | 72251100, 722519, 72252020, 72253000, 722540, 72255000, 72259110, 72259210, 72259910, 72261110, 72261910, 72261930, 72262020, 722691, 72269210, 72269320, 72269420, 72269920 |
Bare și tije din alte oțeluri aliate | 72241000, 72249001, 72249005, 72249008, 72249015, 72249031, 72249039, 72271000, 72272000, 722790, 72281010, 72281030, 72282011, 72282019, 72282030, 72283020, 72283041, 72283049, 72283061, 72283069, 72283070, 72283089, 72286010, 72287010, 72287031, 722880 |
Palplanșe | 73011000 |
Șine și traverse | 73021031, 73021039, 73021090, 73022000, 73024010, 73021020 |
Tuburi, țevi și profile tubulare, fără sudură | 7303, 7304 |
Tuburi și țevi cu un diametru exterior de peste 406,4 mm, din fier sau din oțel | 7305 |
[1] JO L 279, 23.10.2001, p. 1.
Definiția industriei fibrelor sintetice
În sensul prezentei linii directoare, industria fibrelor sintetice se definește după cum urmează:
- extrudarea/texturarea tuturor tipurilor generice de fire și fibre pe bază de poliester, poliamidă, acrilic sau polipropilenă, indiferent de utilizările finale ale acestora sau
- polimerizarea (inclusiv policondensarea), atunci când aceasta este integrată extrudării în ceea ce privește echipamentele utilizate sau
- orice proces auxiliar legat de instalarea simultană a capacităților de extrudare/texturare de către viitorul beneficiar sau de către o altă societate din grupul din care acesta face parte și care, în domeniul de activitate specific în cauză, este integrată, în mod normal, acestei capacități în ceea ce privește echipamentele utilizate.
Formular pentru furnizarea informațiilor de sinteză privind ajutoarele pentru proiecte de investiții mari, cerute la punctul 65
(1) Ajutor pentru (denumirea întreprinderii/întreprinderilor care beneficiază de ajutor):
(2) Numărul schemei de ajutoare (numărul atribuit de Comisie schemei sau schemelor existente în temeiul cărora se acordă ajutorul):
(3) Entitatea sau entitățile publice care acordă ajutorul (denumirea și datele autorității sau autorităților responsabile):
(4) Statul membru în care se realizează investiția:
(5) Regiunea (nivelul NUTS-III) în care se realizează investiția:
(6) Municipalitatea (anterior nivelul NUTS-V, în prezent nivelul LAU 2) în care se realizează investiția:
(7) Tipul proiectului (înființarea unei noi unități, extinderea unei unități existente, diversificarea producției unei unități prin realizarea de produse noi, suplimentare, schimbarea fundamentală a procesului general de producție a unei unități existente):
(8) Produse fabricate sau servicii prestate în cadrul proiectului de investiții (cu nomenclatură PRODCOM/NACE sau nomenclatură CPA pentru proiecte în sectorul serviciilor):
(9) Scurtă descriere a proiectului de investiții:
(10) Costul eligibil actualizat al proiectului de investiții (în euro):
(11) Cuantumul actualizat al ajutorului (brută) în euro:
(12) Valoarea ajutorului (% în ESB):
(13) Condiții legate de plata ajutorului propus (dacă este cazul):
(14) Data planificată de începere și de terminare a proiectului:
(15) Data acordării ajutorului:
Metoda de calcul a cotelor de populație care poate beneficia de ajutoare în temeiul articolului 87 alineatul (3) litera (c) (ajutoare regionale) în toate statele membre
Principiul director care stă la baza acestei metode de calcul constă în determinarea cotei populației care poate beneficia de ajutoare în funcție de gradul de disparități regionale observat în cadrul diferitelor state membre și între acestea.
Aceste disparități sunt calculate cu ajutorul a doi indicatori, respectiv produsul intern brut (PIB) pe cap de locuitor determinat în funcție de standardul de putere de cumpărare (PIB pe cap de locuitor în SPC) și rata șomajului. Aceste disparități sunt calculate fără a lua în considerare regiunile asistate în temeiul articolului 87 alineatul (3) litera (a), regiunile cu "efect statistic" și regiunile în curs de dezvoltare economică, precum și regiunile cu densitate a populației scăzută. Datele utilizate în calcul reprezintă media pe ultimii trei ani pentru care există date, respectiv 2000-2002 pentru PIB pe cap de locuitor și 2001-2003 pentru șomaj la nivel național și la nivelul UE-25.
Metoda conține trei etape consecutive:
Pentru a verifica disparitatea menționată se utilizează două praguri. Regiunile care corespund definiției nivelului NUTS-III trebuie să aibă un PIB pe cap de locuitor mai mic de 85 % sau o rată a șomajului mai mare de 115 % din media națională (SM = 100). În ceea ce privește rata șomajului, se consideră că s-a atins o disparitate suficientă în cazul în care regiunea în cauză are o rată a șomajului mai mare cu 50 % decât media națională.
Pentru a lua în considerare poziția relativă a statului membru în raport cu media UE-25, pragurile de 85 pentru PIB pe cap de locuitor și 115 pentru șomaj se modifică în conformitate cu următoarele formule:
PIB = 85 ×
100RMS2
unde RMS este poziția relativă a SM față de media UE-25 în %.
Introducerea acestor corecții implică faptul că regiunile din statele membre mai bogate ar trebui să prezinte un PIB pe cap de locuitor mai mic în comparație cu media națională pentru a îndeplini criteriile de disparitate suficientă. Regiunile din statele membre cu un șomaj scăzut ar trebui să aibă un nivel mai ridicat al șomajului, însă plafonat la 150 % din nivelul șomajului. Prin opoziție, regiunile din statele membre mai sărace pot avea un PIB pe cap de locuitor mai mare de 85, iar regiunile din statele membre cu șomaj ridicat pot dovedi o disparitate suficientă cu un nivel al șomajului mai mic de 115.
Exemple de aplicare a formulelor de corecție
Poziția relativă a Țărilor de Jos (UE-25 = 100): PIB pe cap de locuitor 122,5, șomaj 32,9.
După aplicarea formulelor de corecție menționate anterior, pragurile pentru Țările de Jos se modifică de la 85 la 77,2 pentru PIB pe cap de locuitor și de la 115 la 150 pentru șomaj.
Poziția relativă a Greciei (UE-25 = 100): PIB pe cap de locuitor 74,5, șomaj 111,7.
După aplicarea formulelor de corecție menționate, pragurile pentru Grecia se modifică de la 85 la 99,5 pentru PIB pe cap de locuitor și de la 115 la 109,0 pentru șomaj.
În următoarea etapă se verifică care dintre zonele care nu sunt eligibile pentru ajutoarele regionale în temeiul articolului 87 alineatul (3) litera (a) sau care nu sunt desemnate în mod expres ca zone eligibile în temeiul articolului 87 alineatul (3) litera (c) îndeplinesc criteriile de disparitate suficientă. Populațiile din toate zonele de nivel NUTS-III care îndeplinesc aceste criterii se însumează pentru fiecare stat membru. Apoi se calculează numărul total al populației din toate zonele care îndeplinesc aceste criterii pentru UE-25, precum și procentul pe care îl reprezintă fiecare stat membru în acest total. Procentele respective sunt apoi considerate ca fiind cheia de repartizare pentru cotele de acoperire demografică permise.
În cazul în care decizia Comisiei este de a permite ca o acoperire de 42 % din populația UE-25 să trăiască în zonele asistate, populațiile din toate zonele asistate în temeiul articolului 87 alineatul (3) litera (a) și din cele care intră sub incidența articolului 87 alineatul (3) litera (c) se deduc din această cifră. Cantitatea rămasă se distribuie între statele membre în conformitate cu cheia de repartizare.
În afară de aceasta și, de asemenea, deoarece nu este posibil să se dovedească disparitatea internă pentru statele membre fără împărțire regională de nivel NUTS III (Luxemburg și Cipru), s-a creat un mecanism de securitate pentru a garanta că nici un stat membru nu poate prezenta o reducere a acoperirii zonelor asistate mai mare de 50 % [considerând zonele care intră sub incidența articolului 87 alineatul (3) litera (a) și a articolului 87 alineatul (3) litera (c) împreună] decât cea stabilită în temeiul Liniilor directoare privind ajutoarele de stat regionale din 1998. Scopul este de a asigura că tuturor statelor membre li se alocă o marjă care oferă un grad suficient de flexibilitate pentru a pune în aplicare o politică eficientă de dezvoltare regională.
Acoperirea ajutoarelor regionale pentru perioada 2007-2013
Belgia | Regiuni | PIB/cap de locuitor [1] | Acoperire demografică |
Articolul 87 alineatul (3) litera (a) | … | | |
Efect statistic | Hainaut | 75,45 | |
Articolul 87 alineatul (3) litera (c) | 13,5 % |
Acoperire demografică totală 2007-2013 | 25,9 % |
Republica Cehă | Regiuni | PIB/pe cap de locuitor | Acoperire demografică |
Articolul 87 alineatul (3) litera (a) | Strední Morava | 52,03 | |
Severozápad | 53,29 | |
Strední Cechy | 54,35 | |
Moravskoslezsko | 55,29 | |
Severovýchod | 55,59 | |
Jihovýchod | 58,17 | |
Jihozápad | 60,41 | |
Efect statistic … | |
Articolul 87 alineatul (3) litera (c) … | |
Acoperire demografică totală 2007-2013 | 88,6 % |
Acoperire suplimentară tranzitorie 2007-2008 în temeiul articolului 87 alineatul (3) litera (c) | 7,7 % |
Danemarca | Acoperire demografică |
Articolul 87 alineatul (3) litera (a) … | |
Efect statistic… | |
Articolul 87 alineatul (3) litera (c) | 8,6 % |
Acoperire demografică totală 2007-2013 | 8,6 % |
Acoperire suplimentară tranzitorie 2007-2008 în temeiul articolului 87 alineatul (3) litera (c) | 2,7 % |
Germania | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Dessau | 65,99 | |
Chemnitz | 69,63 | |
Brandenburg-Nordost | 70,64 | |
Magdeburg | 72,27 | |
Mecklenburg-Vorpommern | 72,56 | |
Thüringen | 73,10 | |
Dresden | 74,95 | |
Efect statistic | Halle | 75,07 | |
Leipzig | 77,12 | |
Brandenburg-Südwest | 77,45 | |
Lüneburg | 81,80 | |
Articolul 87 alineatul (3) litera (c) | 11,0 % |
Acoperire demografică totală 2007-2013 | 29,6 % |
Estonia | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Estonia | 44,94 | 100 % |
Grecia | Regiuni | PIB/capde locuitor | Acoperire demografică |
Articolul 87 alineatul (3) litera (a) | Dytiki Ellada | 56,30 | |
Anatoliki Makedonia, Thraki | 57,40 | |
Ipeiros | 59,30 | |
Thessalia | 62,90 | |
Ionia Nisia | 65,53 | |
Kriti | 72,27 | |
Peloponnisos | 73,71 | |
Voreio Aigaio | 74,29 | |
Efect statistic | Kentriki Makedonia | 75,89 | |
Dytiki Makedonia | 76,77 | |
Attiki | 78,98 | |
Articolul 87 alineatul (3) litera (c) | 7,9 % |
Acoperire demografică totală 2007-2013 | 100 % |
Spania | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Extremadura | 59,89 | |
Andalucia | 69,29 | |
Galicia | 73,36 | |
Castilla-La Mancha | 74,75 | |
Canarias | 87,79 | |
Efect statistic | Asturias | 79,33 | |
Murcia | 79,37 | |
Ceuta | 79,64 | |
Melilla | 79,72 | |
Articolul 87 alineatul (3) litera (c) | 17,7 % |
Acoperire demografică totală 2007-2013 | 59,6 % |
Acoperire suplimentară tranzitorie 2007-2008 în temeiul articolului 87 alineatul (3) litera (c) | 12,4 % |
Franța | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Guyane | 56,76 | |
Réunion | 60,63 | |
Guadeloupe | 67,32 | |
Martinique | 74,88 | |
Articolul 87 alineatul (3) litera (c) | 15,5 % |
Acoperire demografică totală 2007-2013 | 18,4 % |
Acoperire suplimentară tranzitorie 2007-2008 în temeiul articolului 87 alineatul (3) litera (c) | 6,9 % |
Irlanda | Acoperire demografică |
Articolul 87 alineatul (3) litera (c) | 50,0 % |
Acoperire demografică totală 2007-2013 | 50,0 % |
Acoperire suplimentară tranzitorie 2007-2008 în temeiul articolului 87 alineatul (3) litera (c) | 25,0 % |
Italia | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Calabria | 67,93 | |
Campania | 71,78 | |
Sicilia | 71,98 | |
Puglia | 72,49 | |
Efect statistic | Basilicata | 77,54 | |
Articolul 87 alineatul (3) litera (c) | 3,9 % |
Acoperire demografică totală 2007-2013 | 34,1 % |
Acoperire suplimentară tranzitorie 2007-2008 în temeiul articolului 87 alineatul (3) litera (c) | 5,6 % |
Cipru | Acoperire demografică |
Articolul 87 alineatul (3) litera (a)… | |
Acoperire suplimentară tranzitorie 2007-2008 în temeiul articolului 87 alineatul (3) litera (c) | 16,0 % |
Letonia | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Letonia | 37,28 | 100 % |
Lituania | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Lituania | 40,57 | 100 % |
Luxemburg | Acoperire demografică |
Articolul 87 alineatul (3) litera (c) | 16,0 % |
Acoperire demografică totală 2007-2013 | 16,0 % |
Acoperire suplimentară tranzitorie 2007-2008 în temeiul articolului 87 alineatul (3) litera (c) | 5,1 % |
Ungaria | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Észak Magyaroszág | 36,10 | |
Észak Alföld | 36,31 | |
Dél Alföld | 39,44 | |
Dél Dunántúl | 41,36 | |
Közép Dunántúl | 52,28 | |
Nyugat Dunántúl | 60,37 | |
Articolul 87 alineatul (3) litera (c) | 27,8 % |
Acoperire demografică totală 2007-2013 | 100,0 % |
Malta | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Маltа | 74,75 | 100 % |
Țările de Jos | Acoperire demografică |
Articolul 87 alineatul (3) litera (c) | 7,5 % |
Acoperire demografică totală 2007-2013 | 7,5 % |
Acoperire suplimentară tranzitorie 2007-2008 în temeiul articolului 87 alineatul (3) litera (c) | 2,4 % |
Austria | Regiuni | PIB/cap de locuitor | Acoperire demografică |
Efect statistic | Burgenland | 81,50 | 3,4 % |
Articolul 87 alineatul (3) litera (c) | 19,1 % |
Acoperire demografică totală 2007-2013 | 22,5 % |
Polonia | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Lubelskie | 32,23 | |
Podkarpackie | 32,80 | |
Warminsko-Mazurskie | 34,70 | |
Podlaskie | 35,05 | |
Swietokrzyskie | 35,82 | |
Opolskie | 38,28 | |
Malopolskie | 39,81 | |
Lubuskie | 41,09 | |
Lódzkie | 41,45 | |
Kujawsko-Pomorskie | 41,80 | |
Pomorskie | 45,75 | |
Zachodniopomorskie | 46,29 | |
Dolnoslaskie | 47,52 | |
Wielkopolskie | 48,18 | |
Slaskie | 50,62 | |
Mazowieckie | 68,77 | |
Portugalia | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Norte | 61,94 | |
Centro (PT) | 63,08 | |
Alentejo | 65,72 | |
Açores | 61,61 | |
Madeira | 87,84 | |
Efect statistic | Algarve | 80,05 | 3,8 % |
Articolul 87 alineatul (3) litera (c)… | 2,8 % |
Acoperire demografică totală 2007-2013 | 76,7 % |
Acoperire suplimentară tranzitorie 2007-2008 în temeiul articolului 87 alineatul (3) litera (c) | 19,2 % |
Slovenia | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Slovenia | 74,40 | 100 % |
Slovacia | Regiuni | PIB/cap de locuitor | Acoperire demografică |
Articolul 87 alineatul (3) litera (a) | Východne Slovensko | 37,21 | |
Sredné Slovensko | 40,72 | |
Západné Slovensko | 45,42 | |
Acoperire demografică totală 2007-2013 | 88,9 % |
Acoperire suplimentară tranzitorie 2007-2008 în temeiul articolului 87 alineatul (3) litera (c) | 7,5 % |
Finlanda | Acoperire demografică |
Articolul 87 alineatul (3) litera (c) | 33,0 % |
Acoperire demografică totală 2007-2013 | 33,0 % |
Suedia | Acoperire demografică |
Articolul 87 alineatul (3) litera (c) | 15,3 % |
Acoperire demografică totală 2007-2013 | 15,3 % |
Regatul Unit | Regiuni | PIB/locuitor | Acoperire demografică |
Articolul 87 alineatul (3) litera (a) | Cornwall & Isles of Scilly | 70,16 | |
West Wales and the Valleys | 73,98 | |
Efect statistic | Highlands and Islands | 77,71 | 0,6 % |
Articolul 87 alineatul (3) litera (c) | 19,3 % |
Acoperire demografică totală 2007-2013 | 23,9 % |
[1] PIB pe cap de locuitor 2000-2002, SPC, UE-25 = 100 (comunicat de presă Eurostat nr. 47/2005 din 7.4.2005).

References: articolul 87
 articolul 87
 articolul 87
 articolul 87
 articolul 87
 articolul 87
 articolul 299
 articolul 87
 articolul 87
 articolul 87
 articolul 87
 articolul 87
 articolul 87
 articolul 87
 articolul 87
 articolul 87
 articolul 87
 articolul 87
 articolul 87
 articolul 87
 articolul 88
 articolul 87
 articolul 299
 articolul 87
 articolul 87
 articolul 88
 Articolul 1
 articolul 87
 articolul 87
 articolul 88
 articolul 88
 articolul 87
 articolul 87
 articolul 299
 articolul 88

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87

Articolul 87